text:
Ubuyobozi bw’Umurenge wa Rukomo mu Karere ka Gicumbi bwafashe ingamba zo gukora ubukangurambaga ku baturage bubashishikariza kudahora basaba gushyirwa mu cyiciro cya mbere cy’ubudehe, ahubwo ko n’abakirimo bakwiye gukora ibishoboka byose bakakivamo.
Ubuyobozi buvuga ko bitewe n’imyumvire, abaturage benshi batarabyumva, ariko bukabagira inama ko badakwiye gutsimbarara ku kuguma mu byiciro by’ubudehe bifuza, ko bakwiye gucuka.
Uwizeyimana Claudine, w’imyaka 28 atuye mu Mudugudu wa Meshero, Akagari ka Kinyama, mu Karere ka Gicumbi. Uyu ni umwe mu baturage uvuga ko atishimira icyiciro yashyizwemo cya Gatatu.
We asobanura ko akurikije ubushobozi bwe yumva yagombye kuba yarashyizwe mu cyiciro cya mbere, nk’uko yabibwiye Izubarirashe.rw
Agira ati, “Nk’ubu banshyize mu cyiciro cya Gatatu, bambaruje kwa nyogokuru kuko ndi impfubyi. Ariko mfite abana batatu n’aho mba ndakoda. Ubu ndwaye sinabona n’uko ngera kwa muganga, ni ukujya mu buriri ukizinga.”
Iyo umubajije niba atizigama, agusubiza agira ati “Ubwo se wakwizigama ute ugaburira abana batatu bagusaba iyo kayi, bagusaba iyo karamu, bagusaba iniforome? Waba waramubyaye se ukemera kumujugunya? Wemera guca inshuro, ahubwo ubwo n’igisigaye n’abanjye n’ishuri ni ukurivamo. Ubwo se wamushorera ngo ajye ku ishuri agaruke mu rugo aburare?”
Uyu mukobwa avuga ko yabyaranye n’abagabo babiri; ko umwana we w’imfura adahuje se n’abandi bana babiri. Gusa aba bagabo bombi avuga ko bamutaye ubu bibera i Kigali.
Yungamo ati “Ikibazo mfite ni uko no kugira ngo mbone inzu na byo bingora, ubwo mituweli yanjye n’iz’abana urumva nabikura he? Nubwo nanayabona no mu rugo aho bambaruye na bo ntazo barabona, kandi bararangije bashyira mu cyiciro cya gatatu, mu cyiciro cya gatatu se ko ntacuruza? Ndya gusa ari uko nakoze ikiraka ngahingira nka 600Rwf, ubwo banshyize muri icyo cyiciro cya Gatatu bumva ko n’amafaranga ya mituweli yonyine yo nayakura he? Numva bantangira mituweli bakananyubakira n’inzu kuko ndakodesha no kwishyura ni ha Mana kandi ndi impfubyi.”
Umuturanyi w’uyu mugore witwa Mukadani Bunani we yashyizwe mu cyiciro cya Mbere cy’ubudehe. Nawe ashimangira ko uyu mugore amuzi, ko abona ko yashyizwe mu cyiciro kitari cyo.
Agira ati “Ndi umupfakazi njyewe banshyize mu cyiciro cya Mbere, ariko nk’uyu udafite aho ari, ntagire urugo icyiciro arimo ntikimukwiye. Yashyizwe mu cyiciro cy’abakungu kandi ari umwana w’umuturage uhingira abantu n’isuka yabanjiye kuyitira.”
Ubuyobozi burabivugaho iki?
Umunyamabanga Nshingwabikorwa w’Umurenge wa Rukomo, Kagina Emmanuel, avuga ko benshi mu baturage batemera ibyiciro barimo, bakifuza kujya mu cyiciro cya mbere, kandi ko bitashoboka.
Agira ati “Ikibazo cy’ibyiciro by’ubudehe ni ikibazo nanjye nakwemeza ko tugifite mu murenge wacu, ntabwo rero abantu bose bumva ibintu mu buryo bumwe. Ngira ngo na bariya ubabajije ngo murashaka kujya mu kihe cyiciro bahita bagusubiza ngo icya mbere akurikiranye anareba inyungu we aba yumva yazabigiramo.”
Ku ngamba zafatiwe iki kibazo, uyu muyobozi agira ati “Twakomeje rero ubukangurambaga abaturage tubabwira ko n’abari mu cyiciro cya mbere na bo ahubwo bagomba no kugira n’ubushake bwo kuzagera igihe umuntu acuka, bagatera intambwe.”
Yunzemo ati “N’abari mu cyiciro cya mbere, yaba icya kabiri n’icya gatatu ngira ngo icya kane ho dufite abantu bake cyane, ariko abo ngabo turagira ngo na bo tubumvishe ko kuba ari mu cyiciro cy’ubudehe runaka ntabwo bagomba kugitsimbararamo ngo azakigumemo ubuziraherezo.”
Uyu muyobozi asobanura ko izi ngamba zabangamiye abaturage benshi, ku buryo bagaragaza ko bifuza guhindurirwa ibyiciro, ariko ko izi ngamba ari zo zikwiye gukurikizwa.
Gusa we avuga ahubwo ko ikibazo gikomeye mu bijyanye n’ibyiciro bo bahura nacyo ari icy’abaturage bagiye bibura mu byiciro, bakibura hose ntibagira aho bibona.
Ati “Abo ahubwo nibo twakoze urutonde rwabo, aho bamaze kugenerwa ibyiciro byabo n’abaturage, turushyikiriza ubuyobozi bw’Akarere kugira ngo na bo bagire icyo babikoraho noneho nabo bagire aho babarizwa.
Ati “Ariko uba ubona mu byifuzo bya benshi baba bagaragaza ko buri wese ashaka, ahahanini bitewe n’imyumvire buri wese ashaka kugira ngo ajye mu cyiciro cya mbere; ntabwo rero byashoboka kuko biterwa n’imibereho y’umuntu n’uko abayeho.”


c: text/html

text:
Ibisobanuro byimbitse
Izina Mwitende rikomoka ku nshinga ‘kwita’ ari byo guha cyangwa gutanga izina.
Akenshi ababyeyi bita umwana Mwitende iyo bari imfusha. Ni nko kuvuga ngo ese, uyu mwana muhe irihe zina ku buryo urupfu rutazamubona ? Ni uburyo bwo guhisha, bakagenura, ni nkaho bavuze bati ‘Nzamwitakuze’ na ho ubu iryo namuha ryose rwamubona rukamuntwara.
Umwanzuro
Kwitwa umwana ‘Mwitende’ ni nko kubura icyo umubyeyi avuga akumva atizeye ko nubwo amubonye azamukuza. Mwitende ni nka Nzamwitakuze.
Ibi bisobanuro byatanzwe n’Inteko Nyarwanda y’Ururimi n’Umuco, RALC

robotstxt: allowed

filter: keep


text:
Hari uburyo butuma habaho isano hagati y’umwana n’umubyeyi abereye umwana atabyaye badahuje amaraso ariko bombi bakaba badatuye mu gihugu kimwe.
Ibi bigenwa n’ingingo ya 316 y’itegeko rigenga abantu n’umuryango Nº 32/2016 ryo ku wa 28/08/2016, ryasohotse mu Igazeti ya Leta nº37 of 12/09/2016.
Ukubera umubyeyi umwana utabyaye ku rwego mpuzamahanga bishobora gukorwa mu buryo bworoheje cyangwa busesuye.
Igihe habaho ukubera umubyeyi umwana utabyaye ku rwego mpuzamahanga
Habaho ukubera umubyeyi umwana utabyaye ku rwego mpuzamahanga iyo uwo mwana:
1° Ubusanzwe aba mu Rwanda kandi akaba agomba kujyanwa mu gihugu cy’amahanga;
2° Agomba kuva mu gihugu akomotsemo akaza mu Rwanda;
3° Aba mu Rwanda ariko nta burenganzira afite bwo kuhatura.
Kugira ngo habeho kubera umubyeyi umwana utabyaye ku rwego mpuzamahanga hagomba kurebwa niba:
1° Inyungu z’umwana ari zo zigamijwe;
2° Nta muntu wundi uri mu gihugu umwana akomokamo wifuza kumubera umubyeyi;
3° Abantu bagomba kwemera ko habaho kubera umubyeyi umwana utabyaye babikoze nta gahato, kandi bagiriwe inama zihagije ku byerekeranye n’inkurikizi z’uko kwemera;
4° Igihugu ugirwa umwana agomba kujyanwamo cyagaragaje ko ushaka kuba umubyeyi w’uwo atabyaye ku rwego mpuzamahanga afite ubushobozi bwo gutunga umwana n’ubunyangamugayo bwo kubera umubyeyi umwana atabyaye;
5° Igihugu cy’ushaka kuba umubyeyi w’umwana atabyaye cyemeye ko umwana azemererwa kwinjira no gutura ku buryo buhoraho muri icyo gihugu.
Umunyarwanda ashobora kwemererwa kugira umwana w’umunyamahanga uwe ataramubyaye
Iteka rya Minisitiri ufite abana mu nshingano ze rigena ibindi bigomba kwitabwaho mu kubera umubyeyi umwana utabyaye ku rwego mpuzamahanga n’uburyo bikorwa.
Ubusanzwe, kubera umubyeyi umwana utabyaye ‘ku buryo bworoheje’ ni uburyo bwo kubera umubyeyi umwana utabyaye ariko isanomuzi hamwe n’umuryango we w’ibanze igakomeza.
Aha iyo ugirwa umwana agifite se na nyina, bagomba kwemera bombi ko umwana wabo agirwa umwana n’undi muntu kabone n’iyo baba baratanye burundu.
Iyo umwe mu babyeyi yapfuye cyangwa se adafite ubushobozi bwo kugaragaza icyo atekereza, yarazimiye cyangwa yarabuze, biba bihagije iyo byemewe n’undi.
Iyo umwana atagifite se na nyina, cyangwa badafite ubushobozi bwo kugaragaza icyo batekereza, bazimiye cyangwa babuze, kugirwa umwana n’utaramubyaye byemerwa n’inama y’umuryango cyangwa n’umuntu ushinzwe kumurera.
Kubera umubyeyi umwana utabyaye ‘ku buryo busesuye’ byo ni uburyo butuma umwana ata burundu isano muzi yari afitanye n’umuryango we w’ibanze.
Icyakora, guta isanomuzi ntibikuraho uburenganzira yari afite ku gihugu cye.
Uburenganzira n’inshingano by’uwagizwe umwana n’utamubyaye
Iyo kugirwa umwana n’abatarakubyaye bikozwe n’abashyingiranywe bombi, ugizwe umwana agira uburenganzira n’inshingano bingana n’iby’abana bakomoka ku bashyingiranywe. Iyo ukubera umubyeyi umwana utabyaye bikozwe n’umwe mu bashyingiranywe, uburenganzira n’inshingano by’uwo mwana bireba gusa uwamubereye umubyeyi.
Kubera umubyeyi umwana utabyaye bishobora gukorwa n’abashyingiranywe bombi.
Iyo kubera umubyeyi umwana utabyaye byakozwe n’umwe mu bashyingiranywe, uwo bashyingiranywe na we agomba kubyemera, keretse iyo adafite ubushobozi bwo kugaragaza igitekerezo cye. Icyakora, uko kwemera k’uwo bashyingiranywe ntikumugira umubyeyi w’umwana atabyaye.
Icyakora, ntawe ushobora kugirwa umwana n’ababyeyi benshi, keretse abashyingiranywe gusa.
Kuba umubyeyi w’umwana utabyaye bisabwa imbere y’umwanditsi w’irangamimerere w’aho umwana usabirwa umubyeyi atuye, hari usaba cyangwa abasaba kubera umubyeyi umwana ababyeyi be iyo bakiriho, cyangwa umukuru w’Inama y’umuryango n’abatangabuhamya byibuze babiri (2).
Iyo asanze ibyangombwa byose bisabwa kugira ngo umuntu abe umubyeyi w’umwana atabyaye byuzuye, umwanditsi w’irangamimerere akora inyandiko yo kubera umubyeyi umwana utabyaye, ishyikirizwa urukiko kugira ngo ruyemeze.
Icyakora, gusaba kubera umubyeyi umwana utabyaye mu buryo busesuye bigomba kubanza gusuzumwa n’urwego rwabiherewe ububasha.
Uko kubera umubyeyi umwana utabyaye bivanwaho
Kubera umubyeyi umwana utabyaye bivanwaho kubera impamvu zikurikira:
1° Iyo hari ibimenyetso bikomeye bigaragaza ko uko kwemera kumubera umubyeyi kwabayeho habaye cyangwa hagamijwe kumutwara ku gahato, kumugira umugore cyangwa umugabo, kumucuruza cyangwa kumugira umucakara;
2° Mu gihe bigaragaye ko kumubera umubyeyi byakozwe mu buryo bunyuranyije n’inyungu z’umwana cyangwa uwari warabaye umubyeyi w’umwana atabyaye atacyujuje ibisabwa kugira ngo agire umwana uwo atabyaye;
3° Haseguriwe ibivugwa mu ngingo ya 267 y’iri tegeko, iyo isano y’umwana na nyina cyangwa se bamubyaye yagaragaye n’iyo urubanza rwemeza ukubera umubyeyi umwana utabyaye rwabaye ndakuka.
Izubarirashe.rw twifashishije itegeko rigenga abantu n’umuryango Nº 32/2016 ryo ku wa 28/08/2016, ryasohotse mu Igazette ya Leta nº37 of 12/09/2016
Izubarirashe@gmail.com


text:
You are here: Home Serivisi Tubagezaho Umuyoboke Mushya JADIID
Impamvu z'ingenzi zatumye abenshi mubamenyi ba "Tewolojiya" n'impuguke mu bice byose by'Isi bayoboka Islam!!
Izo mpamvu z'ingenzi ni enye (4);
-
Ubumwe bw'Imana nyir'Ubutungane, ibyo Imana ishimangira muri Qur'an ivuga iti;
Vuga uti, yo ni Imana Imwe, Imana Nyir'Ukwishungikirizwa n'ibiremwa byose, Ntiyabyaye kandi Ntiyabyawe, kandi ntacyo isa nacyo
- Kuba umuntu avuka ari umwere ntacyaha cy'inkomoko kuko ntawe uzikorezwa imitwaro y'abandi
- Igihe umuntu akoze icyaha yicuza ku Mana ubwe akayisaba imbabazi ntamuhuza cyangwa umuvugizi hagati ye n'Imana
- uburinganire no kureshya hagati y'abantu bose ntawe ufite agaciro kurusha undi uretse utinya Imana akanayubaha kurusha abandi
Ibibazo by'ingenzi abantu bibazaho ariko Islam ikaba yihariye kubibonera ibisubizo n'ibisobanuro:
- Intangiriro y'ikiremwa muntu
- Inkomoko y'icyaha n'imbabazi
- Kohereza intumwa n'abahunuzi
Ibi byose bisobanurirwa n'amagambo y'Imana mu mirongo ya Qur'an ikurikira;
-
Intangiriro y'ikiremwa muntu:
Ibuke igihe Imana yaburiraga Abamalaika iti "Njyewe ngiye gushyira mu Isi umuyobozi Abamalayika baravuga bati; urayishyiraho umuntu uzakore ubwangizi akamena amaraso kandi twebwe tugusingiza tukanagutagatifuza; Imana iravuga iti "Njyewe nzi ibyo mutazi
Imana yigisha Adamu amazina y'ibintu byose maze byoreka Abamalayika irababwira iti; "ngaho nimubwire amazina yabiriya biremwa niba muri Abanyakuri; Abamalayika baravuga bati "Ubutungane ni ubwawe Nyagasani; twe nta bumenyi dufite keretse ubwo watwigishije; muby'ukuri ni wowe mumenyi w'Umunyabugenge.
Imana Ibwira Adamu Iti; "babwire amazina y'ibiremwa; amaze kubabwira amazina y'ibiremwa; Imana irababwira iti; "Ese sinababwiyeko njyewe nzi ibyihishe mu ijuru no mu Isi kandi nzi ibyo mugaragaza n'ibyo muhisha
Ibuka igihe twaburiraga Abamalayika tuti; "mwubamire Adamu; Abamalayika barubama uretse "Ibilisi" (Satan) yaranze arirata aba mubahakanye
-
Inkomoko y'Icyaha:
Imana iravuga iti:
Twabwiye Adamu tuti: "Tura wowe n'umugore wawe mu ijuru, murye amafunguro meza mushatse ariko ntimwegere igiti mutazaba mubahuguza
Maze shitani irabanyereza (irabayobya) ibavana mubyiza barimo mu ijuru, turababwira tuti: "Ni mumanuke mujye mu Isi kandi bamwe bazaba abanzi ba bagenzi babo "Umuntu na Shitani" muzature mu Isi muyibemo kugeza igihe cyagenwe.
Inkomoko y'imbabazi no kubabarirwa:
Maze adamu yakira amagambo aturutse ku Mana avuga ati: "Nyagasani wacu, twahuguje imitima yacu, nutatubabarira ntunatugirire imbabazi, tuzaba mubanyagihombo. Imana iramubabarira yakira kwicuza kwe, mukuri Imana niyo yakira kwicuza kandi niyo nyr'Imbabazi.
Inkomoko yokwoherereza Intumwa n'Abahanuzi:
Twaramubwiye tuti: "mumanuke mujye mu Isi mwese, kandi nimuzirwa n'ubuyoboke buturutse ku Mana abazakurikira inzira yanjye "Idini"; ntabwoba bazagira nta n'agahinda
Naho babantu bazahakana bakavuguruza ibimenyetso byacu; abo nibo bantu b'umuriro kandi bazawubamo ubuziraherezo
Aha rero niho hagaragazako "ISLAM" atari idini nshya ahubwo niyo dini ya kamere ikaba ari nayo dini y'intumwa z'Imana n'abahanuzi bose


text:
Uko iminsi mikuru ya Noheli n’Ubunani byiteguriwe mu Rwanda. Noheli n’Ubunani byageze Hirya no hino mu mujyi wa Kigali, haragaragara ibirango bya Noheli bya kizungu n’ibya gakondo. Biragurwa n’abifite, kuko bamwe barabaza ibiciro, bakijujuta, bakagenda bataguze. Ku masoko naho ibiciro byatangiye kuzamuka. Bamwe mu baturage bo muri uwo mujyi, batangarije Ijwi ry’Amerika ko iyo minsi nta kindi izanye uretse kubasonga.
Byiringiro Anaclet yagize ati “iyi minsi mikuru ni iya abifite”. Yibazaga aho azakura icyo abeshyabeshya abana be, byibura kuri Noheli. Ati “kereka ni ngira amahirwe inshuti n’abavandimwe bakangoboka, uko ibintu byifashe ubu simpamya ko hari icyo nzaba mfite”.
Umulisa Liliane nawe ati “uyu mwaka wa 2009, watubereye mubi, twawutangiye dushonje none ni nako urangiye. Nugire urangire turebe icyo 2010 izatuzanira”.
Abacuruza ibirango bya Noheli nabo twaganiye. Batubwira ko byibura batangiraga kubona icyashara mu matariki 20 z’ukwezi kwa 12, ariko ubu siko bimeze.
Ndamukunda ati” ibi bitwereka ko mu mifuka y’Abanyarwanda nta kigenda”.
Bamwe mu bacuruza ibiribwa by’ibanze nabo badutangarije ko bo bafite icyizere cyo kubona abaguzi badasanzwe bizihiza iyo minsi mikuru. Mukamurenzi ati “ni ntababona kuri Noheli ndizera ko ku Bunani bizagenda neza kurushaho”.


text:
Aya mahugurwa azaba kuri uyu wa Gatandatu taliki 23/09/2017 guhera saa tatu za mu gitondo ku rusengero rwa EAR Kacyiru. Ni amahugurwa yateguwe mu rwego rwo kuganiriza no kugaragariza abana bo ku muhanda ko ari bo shyingiro ry’iterambere ryiza ry’ejo hazaza,aho bazafata amasomo atandukanye, bakigishwa n’abakozi b’Imana batandukanye barimo Pastor Michel Zigirinshuti uzabigisha isomo rigira riti ’Umwana gukunda umurimo.’
Pastor Zigirinshuti Michel azatanga impanuro ku bana bo ku muhanda
Bazaba bari kumwe kandi na Maitre Rev Nathan Ndyamiyemenshi aho azabaganiriza ku mwana no gukunda umuryango. Nkuko Inyarwanda yabitangarijwe n’abateguye iki gikorwa, aba bana bazabona n’abazabaha ubuhamya nka Eng KAYIBANDA Patrick abereka uko umusore mwiza uri muri Yesu yitwara mu muzima busanzwe.
Rev Nathan Ndyamiyemenshi azatanga impuguro ku bana bo ku muhanda
Bazishimana kandi na Kwizera Pacifique abereka uko umusore n’inkumi bakwigobotora ibiyobyabwenge kugira ngo bagire ejo heza.Tubibutse ko aya ari amahugurwa y’abana bo ku muhanda n’urubyiruko rukijijwe mu rwego rwo kubumvisha ibyiza byo gukunda umurimo n’umuryango bababwiriza n’ubutumwa bwa Yesu Kristo.
Madamu UWANYIRIGIRA Marie Chantal Umuvugizi Mukuru w’umuryango AERA yatangaje ko ibi ari bimwe mu bikorwa AERA ikora kandi ishyize imbere muri iyi minsi. Yagize ati: "Umuryango AERA ugamije guteza imbere imibereho myiza y’abaturage, iterambere ry’umugore,gushyigikira amatorero mu ivugabutumwa, kugira uruhare mu bikorwa by’ubwiyunge no kwita kubidukikije." Icyanditswe kiri muri Luka 15:11-32 kizifashishwa mu guhugura abana bo ku muhanda.
Madamu UWANYIRIGIRA Marie Chantal
Madamu UWANYIRIGIRA Marie Chantal yakomeje adutangariza ko uyu murimo ari umutwaro yumva mu minsi ye agomba gusengera cyane kandi akurikije ko Imana yamugiriye neza yumva nawe yayitura kuyikorera neza azana abantu mu nzira nziza abagirira neza kandi yubaka umuryango mwiza w’ejo hazaza w'iterambere ry’igihugu cy’u Rwanda hakoreshejwe ijambo ry’Imana.
Ikindi yatangaje ni uko Bwana Bosenibamwe Aime Umuyobozi Mukuru w'Ikigo cy’Igihugu Gishinzwe Igororamucyo (National Rehabilitation Service) ko ari umwe mu bazafungura ku mugaragaro aya mahugurwa. Hazaba hari kandi na Ndanga Patrice, Umunyamabanga Nshingwabikorwa w’umurenge wa Kacyiru ari nawo aya mahugurwa azaberamo ndetse hazaba hari n’abandi bayobozi batandukanye.
Bwana Bosenibamwe Aime azaganiriza abana bo ku muhanda
Madamu Uwanyirigira Marie Chantal
Madamu Chantal Uwanyirigira aganiriza umuntu amusaba kuva mu biyobyabwenge
Hano hari hakozwe amahugurwa y'abagore


text:
Abantu bakera rwose baranezeza😂😂😂 murahura ati uraho mwana wa! Ese amashuri warayashoje? Uti yego, akazi se uragafite ukongera uti yego. Ati: nonese ko numva byose ubifite harabura iki ngo uve mubu célibataire??? Uti ndakiyubaka. Ati: “have sigaho va murayo , ninde wababwiye ko menopause ari indwara y’amenyo nuyigeramo uzivuza” 😂😂😂 iki kibazo rwose sinahakana ko tutakibazwa turi benshi kandi kenshi, numva leta y’urwanda yashyiraho gahunda ya girumugeni munyarwanda bityo abacikanwe natwe tukaboneraho… #justsaying
Bamwe barifuza ko Leta yabashyiriraho gahunda ya gira umugeni musore dore ko bamwe bacikanywe
Advertisements


text:
Izina“Gacurabwenge”,santere y’ubucuruzi iherereye mu karere ka Kamonyi, rikomoka ku migambi yo guhishira ubujura yacurwaga n’abaruhukiraga bavuye mu butumwa bwa ba shebuja.
Izina“Gacurabwenge”,santere y’ubucuruzi iherereye mu karere ka Kamonyi, rikomoka ku migambi yo guhishira ubujura yacurwaga n’abaruhukiraga bavuye mu butumwa bwa ba shebuja.
Mugenzi Ramadhan yatanze ibisobanuro n’inkomoko ya Gacurabwenge
Mugenzi Ramadhan, ufite imyaka 64, avuga ko mu mateka yabwiwe n’ababyeyi be, bamusobanuriye ko izina Gacurabwenge ryiswe n’abatunzi bavaga kugura inka mu Buganza berekeza mu Kinyaga, kuko bahageraga bakahacurira imigambi y’uko bazisobanura kuri ba Shebuja kubera inka bibaga bakagurisha.
Ati “Hari umugore witwaga Nyiramubi wengaga amarwa akayagurisha n’abagenzi. Iyo abatunzi bahageraga bajyaga kuyanywa baruhuka, maze bagacura imigambi y’ibinyoma bazabeshya ba Shebuja, byo kuvuga ko inka bazibibiye mu nzira cyangwa se ko zabatorotse”.
Kubera ko hari inzira Nyabagendwa, ngo ni naho hanyuraga abagaragu bajyanye amaturo i Nyanza (I Bwami). Abo na bo, uyu musaza avuga ko hari ibyo barigisirizaga mu nzira, maze mu kugaruka bakanyura kwa Nyiramubi, bakahicara bagambana ibyo babwira umutware wabatumye.
Mugenzi avuga ko ku ngoma y’umwami Yuhi V Musinga, mu Gacurabwenge haje gutura Abarabu n’Abahinde b’abacuruzi; bakanavuga ubutumwa ku idini y’Abayisiramu maze abenshi mu baturage baho bakariyoboka bakuruwe n’uko babigishaga Igiswahiri ndetse n’iposho bahabwaga buri wa gatanu.
Ati “Wasangaga abaturage b’ i Nyabikenke na b’i Mushubati (ubu ni mu karere ka Muhanga), baza kwiga ibijyanye n’idini kuko uretse i Rwamagana n’i Mugandamure (Nyanza), nta handi hari Abayisiramu”.
Cyakoze Abarabu n’Abahindi baje kumeneshwa muri 1959, ubwo abari mu bwoko bw’Abatutsi birukanwaga mu gihugu, ndetse n’Abayisilamu barasenyerwa kuko bari baratoneshejwe n’ingoma ya cyami yari yarabasoneye gukora imirimo itandukanye.
Ngo ibyo byatumye Gacurabwenge isenyuka kuko n’Abayisilamu basigaye bategetswe kuva mu idini. Ati “Uwasigaye yategetswe gukuramo ingofero no kunywa inzoga, n’abakomeje Ubusilamu bakabikora bihishe”.
Mugenzi avuga ko Gacurabwenge yongeye gusenywa muri 1973 no mu 1994, ariko nyuma ya jenoside yongera kwiyubaka ariko ntiragera ku iterambere nk’iryari ho icyo gihe. Ati”Kawa yose yo mu karere yagurwaga n’Abahinde babaga aha”.
Kuri ubu mu Gacurabwenge hari isoko rirema buri wa Gatandatu n’imisigiti ibiri. Izina Gacurabwenge ryitiriwe Umurenge iyi santere iherereyemo, ukaba ugizwe n’utugari dutatu.
Bronze


text:
Umuturage akwiye kugira uruhare mu bikorwa bimukorerwa
Ikibazo cyo kubona amazi meza ni kimwe mu bibazo byari bihangayikishije uduce tumwe two mu Karere ka Nyabihu. Nyuma y’aho WASH Project ikemuriye icyo cyibazo muri twinshi mu duce twa Nyabihu tutabashaga More...
Ibikorwa remezo by’amazi byafatwa neza mu gihe abaturage basobanukiwe n’akamaro kabyo
Bamwe mu bashinzwe imibereho myiza mu karere ka Musanze baratangaza ko impamvu abaturage batita ku bikorwa remezo by’amazi biterwa n’uko baba batarabigizemo uruhare cyangwa ngo basobanurirwe akamaro More...


text:
Umwe - kazi ati : " Jye, nikundira abazungu kuko iyo agukunze, arabikubwira; yanakwanga, nabyo akabikubwira". Buri wese agira icyo avuga kuri iki gitekerezo cya mubyara wacu. Hatarashira akanya kanini, umwe mu basore bari aho, aramubaza ati :"Ko jye nakubwiye ko nshaka kuza kugusura, ukanyemerera. Nyuma ko naje kugusaba ko twarara mu cyumba kimwe kubera ko tuziranye cyane, ndetse ko nta kibi cyaba, wanshubije ngo iki?" Nyamukobwa ati :"Ariko iyo si imvugo nyarwanda!" None se uko siko "kuri' ashaka ko yumva? Cg biba ukuri kuko ari "umuzungu" ubivuze? Cg ni imyumvire idafututse? Wowe ubyumva ute?
Related Posts by Categories


text:
Inkuru ivuga ibyabaye mu mibereho
Tumaze imyaka 60 dufitanye ubucuti ariko ni nk’aho ari bwo tukimenyana
Ku mugoroba umwe wo mu mpeshyi yo mu mwaka wa 1951, abasore bane, bose bari mu kigero cy’imyaka 20, bari mu mugi wa Ithaca, muri Leta ya New York, ho muri Leta Zunze Ubumwe za Amerika, bahagaze mu tuzu twa telefoni twari twegeranye, kandi bahamagaraga kure cyane bishimye, urugero nko muri Leta ya Michigan, iya Iowa n’iya Kaliforuniya. Bari bafite inkuru nziza bashakaga kugeza ku bo baterefonaga.
MU KWEZI kwa Gashyantare k’uwo mwaka, abapayiniya 122 bari baragiye i South Lansing, muri Leta ya New York, kwiga Ishuri rya 17 rya Gileyadi. Bamwe muri abo banyeshuri bari biteguye kuba abamisiyonari harimo Lowell Turner, William (Bill) Kasten, Richard Kelsey na Ramon Templeton. Lowell na Bill baturukaga muri Leta ya Michigan, Richard yaturukaga muri Leta ya Iowa naho Ramon agaturuka muri Leta ya Kaliforuniya. Abo bavandimwe bahise bagirana ubucuti.
Nyuma y’amezi atanu, ubwo abanyeshuri batangarizwaga ko umuvandimwe Nathan Knorr wo ku cyicaro gikuru yari kuza kugira icyo ababwira, buri wese yari afite amatsiko. Abo bavandimwe uko ari bane bari baravuze ko bifuzaga gukorera mu gihugu kimwe, niba bishoboka. Ese bari bagiye kumenyeshwa aho bari kuzakorera umurimo w’ubumisiyonari? Yego rwose.
Ubwo umuvandimwe Knorr yatangiraga kubwira abanyeshuri ibihugu bari boherejwemo, amatsiko yarushijeho kwiyongera. Yabanje guhamagara ba basore bane ngo baze kuri podiyumu. Bagiye bumva bafite ubwoba, ariko nanone bahumurijwe n’uko bari boherejwe mu gihugu kimwe. Ariko se icyo gihugu cyari ikihe? Abanyeshuri bagenzi babo baratangaye cyane, bakoma amashyi y’urufaya igihe hatangazwaga ko bari boherejwe mu Budage.
Abahamya ba Yehova bo hirya no hino ku isi bari barashimishijwe n’ukuntu Abahamya ba Yehova bo mu Budage bagaragaje ubudahemuka kuva mu mwaka wa 1933, mu gihe cy’ubutegetsi bwa Hitler. Abenshi muri abo banyeshuri bibukaga ukuntu bateguye imyambaro, bakayipakira, bakayoherereza abavandimwe babo b’i Burayi nyuma y’Intambara ya Kabiri y’Isi Yose. Abari bagize ubwoko bw’Imana bo mu Budage batanze urugero ruhebuje mu birebana no kwizera, kwiyemeza, kugira ubutwari no kwiringira Yehova. Lowell yibuka ko yatekereje ati “ubu noneho tugiye kumenyana neza n’abo bavandimwe na bashiki bacu dukunda cyane.” Ntibitangaje rero kuba buri wese muri bo yari ashishikajwe cyane no guterefona abagize umuryango we n’incuti ze kugira ngo abibamenyeshe.
BAJYA MU BUDAGE
Ku itariki ya 27 Nyakanga 1951, ubwato bwitwaga Homeland bwavuye ku nkomane ya East River yo mu mugi wa New York, maze abo bavandimwe bane batangira urugendo rw’iminsi 11 berekeza mu Budage. Umuvandimwe Albert Schroeder, wari umwe mu barimu bo mu Ishuri rya Gileyadi, waje no kuba umwe mu bari bagize Inteko Nyobozi, yari yarabigishije amwe mu magambo y’ibanze y’ikidage. Ubwo noneho bari hamwe n’abagenzi benshi bo mu Budage, wenda bashoboraga kwiga andi magambo y’ikidage. Ariko uko bigaragara abo bagenzi bivugiraga indimi zinyuranye zishamikiye ku kidage. Mbega ngo birababera urujijo!
Mu gitondo cyo kuwa kabiri tariki ya 7 Kanama, nyuma y’utubazo tw’uburwayi abo bavandimwe bagize bitewe n’urugendo rwo mu nyanja, bakandagije ikirenge ku butaka bw’u Budage, mu mugi wa Hamburg. Aho bageraga hose babonaga ibisigisigi by’intambara yari imaze imyaka itandatu gusa irangiye. Iryo joro bafashe gari ya moshi ibajyana i Wiesbaden, ahari ibiro by’ishami icyo gihe, bagenda bababajwe cyane n’ibyo bari babonye.
Kuwa gatatu mu gitondo cya kare bahuye n’Umuhamya wa mbere w’Umudage, kandi rwose yari afite izina ry’Abadage. Hans yabavanye aho gari ya moshi zahagararaga abajyana kuri Beteli, abasigana na mushiki wacu wari ugeze mu za bukuru utari uzi icyongereza. Icyakora, yatekerezaga ko kuvuga mu ijwi riranguruye byari gutuma bumvikana. Ariko nubwo yagendaga arushaho kongera ijwi, ari we ari n’abo bavandimwe uko ari bane byarushagaho kubabangamira. Amaherezo umuvandimwe Erich Frost wari umukozi w’ibiro by’ishami yaraje, maze abasuhuzanya urugwiro mu cyongereza. Noneho ibintu byari bigiye mu buryo.
Mu mpera z’ukwezi kwa Kanama, abo bavandimwe bane bagiye mu ikoraniro rya mbere ry’ikidage, ryari rifite umutwe uvuga ngo “Ugusenga kutanduye,” ryabereye ahitwa Francfort-sur-le-Main. Kuba harateranye abantu 47.432 kandi hakabatizwa 2.373 byatumye abo bavandimwe b’abamisiyonari barushaho kugira ishyaka n’icyifuzo cyo gukora umurimo wo kubwiriza. Ariko iminsi mike nyuma yaho, umuvandimwe Knorr yabamenyesheje ko bagombaga kuguma kuri Beteli, akaba ari ho bakorera umurimo.
Ibyishimo baboneye mu murimo byabemeje rwose ko Yehova aba azi ibyiza kurusha ibindi
Kubera ko Ramon yakundaga umurimo w’ubumisiyonari, yari yarigeze kwanga kujya gukora kuri Beteli yo muri Leta Zunze Ubumwe za Amerika. Richard na Bill na bo ntibari barigeze batekereza gukorera kuri Beteli. Ariko ibyishimo baje kubonera muri uwo murimo byatumye bemera ko Yehova ari we uzi ibyiza kurusha ibindi. Ku bw’ibyo rero, ibyiza ni uko umuntu yishingikiriza ku buyobozi bwa Yehova aho gukurikiza ibyifuzo bye. Umuntu uzi ibyo azishimira gukorera Yehova aho ari ho hose kandi asohoze inshingano yose ahawe.
VERBOTEN!
Abenshi mu bari bagize umuryango wa Beteli yo mu Budage, bari bishimiye ko Abanyamerika baje kuba muri Beteli yabo, kuko bari kubafasha kwimenyereza icyongereza. Ariko umunsi umwe, ubwo bari mu cyumba bafatiragamo amafunguro, icyizere bari bafite cyarayoyotse. Umuvandimwe Frost, wahoraga avugana akanyamuneza, yafashe ijambo atangira kuvuga mu kidage ikintu cyasaga n’aho gikomeye. Abenshi mu bari bagize umuryango wa Beteli bahise baceceka, amaso bayahanga ku masahani yabo. Nubwo abo bavandimwe bashya batashoboraga gusobanukirwa ibyari bimaze kuvugwa, batangiye kwiyumvisha ko ari ikintu cyabarebaga. Ku bw’ibyo, igihe umuvandimwe Frost yavugaga mu ijwi riranguruye ati “VERBOTEN!” (“Birabujijwe!”) akabisubiramo mu ijwi riranguruye kurushaho kugira ngo abitsindagirize, bumvise bagize ubwoba. Ni iki bari bakoze cyatumye uwo muvandimwe avuga atyo?
Gufata amafunguro birangiye, abantu bose bihutiye kujya mu byumba byabo. Nyuma yaho, hari umuvandimwe wabasobanuriye ati “kugira ngo mushobore kudufasha, mugomba kumenya ikidage. Ni yo mpamvu umuvandimwe Frost yavuze ko igihe cyose mutaramenya ikidage, kuvugana namwe icyongereza bibujijwe (VERBOTEN).”
Abagize umuryango wa Beteli bahise bumvira. Ibyo ntibyafashije abo bavandimwe bari bashya kumenya ikidage gusa, ahubwo byanabafashije kumenya ko nubwo gushyira mu bikorwa inama itanzwe n’umuvandimwe wuje urukundo bishobora kubanza kugorana, incuro nyinshi ari twe biba bifitiye akamaro. Inama uwo muvandimwe Frost yatanze yagaragazaga ko ahangayikishijwe n’icyatuma umuteguro wa Yehova ukora neza kandi yagaragazaga urukundo yakundaga abavandimwe. * Ntibitangaje ko abo bavandimwe uko ari bane baje kumukunda cyane.
TWIGIRA KU NCUTI ZACU
Hari ibintu by’ingirakamaro dushobora kwigira ku ncuti zacu zitinya Imana, kandi natwe bikadufasha kurushaho kuba incuti za Yehova. Abo bavandimwe uko ari bane bigiye ibintu byinshi ku bavandimwe na bashiki bacu benshi bo mu Budage, kandi buri wese yagiye yigira kuri mugenzi we. Richard yaravuze ati “Lowell yari azi ikidage mu rugero runaka, ariko twe cyaratugoraga. Kubera ko ari na we wari mukuru muri twe, ni we twiyambazaga mu birebana n’ururimi kandi ni we wafataga iya mbere.” Ramon yaravuze ati “ubwo umuvandimwe w’Umusuwisi yadutizaga akazu ke gato kari kubakishije imbaho mu misozi yo mu Busuwisi kugira ngo tugacumbikemo mu gihe twari mu kiruhuko cya mbere twagize nyuma y’umwaka umwe tugeze mu Budage, numvise nishimye cyane! Naratekereje nti ‘tugiye kumara ibyumweru bibiri turi twenyine, nta kurwana n’ikidage!’ Ariko ibyo nabivugaga ntazi ibyo Lowell yari kudukorera. Yafashe umwanzuro w’uko buri gitondo twari kujya dusuzuma isomo ry’umunsi mu kidage! Icyambabaje kurushaho ni uko yari akomeye kuri uwo mwanzuro. Ariko hari isomo rikomeye twamwigiyeho. Ujye ukurikiza ubuyobozi uhawe n’abantu bakwifuriza ibyiza n’iyo rimwe na rimwe waba utemeranya na bo. Iyo myifatire yatugiriye akamaro mu gihe cy’imyaka myinshi, kandi yatumye kugandukira ubuyobozi bwa gitewokarasi birushaho kutworohera.”
Abo bavandimwe bane bitoje guha agaciro ibyo buri wese muri bo yabaga ashoboye kurusha abandi, nk’uko mu Bafilipi 2:3 habivuga hati “mujye mwiyoroshya mutekereze ko abandi babaruta.” Ku bw’ibyo, hari ibyo abo bavandimwe babonaga ko Bill ashoboye gukora neza kubarusha, akaba ari we basaba kubikora. Lowell yaravuze ati “iyo habaga hari ibintu bikomeye kandi bidashimishije byasabaga gukorwa, twasabaga Bill kubidufashamo. Yari afite ubushobozi bwihariye bwo guhangana n’imimerere igoye, ariko twe ntitwari dufite ubutwari cyangwa ubushobozi nk’ubwe.”
ISHYINGIRANWA RYIZA
Buri wese muri abo bavandimwe bane yaje gushaka. Kubera ko ubucuti bwabo bwari bushingiye ku rukundo bakunda Yehova n’umurimo w’igihe cyose, biyemeje gushaka abagore biteguye gushyira Yehova mu mwanya wa mbere. Umurimo w’igihe cyose wari warabigishije ko gutanga bihesha imigisha kurusha guhabwa, kandi ko inyungu z’Ubwami ari zo zigomba kuza mbere y’ibyifuzo by’umuntu. Ku bw’ibyo, bahisemo bashiki bacu bari basanzwe bakora umurimo w’igihe cyose. Ibyo byatumye bose uko ari bane bagira imiryango ikomeye kandi yishimye.
Kugira ngo abantu bagirane ubucuti burambye cyangwa ishyingiranwa rirambye, Yehova agomba kubigiramo uruhare (Umubw 4:12). Nubwo Bill na Ramon baje gupfusha abo bashakanye, bombi bari barabonye ukuntu umugore w’indahemuka agushyigikira kandi agatuma ugira ibyishimo. Lowell na Richard baracyafite abagore babashyigikira, kandi Bill, wongeye gushaka, yahisemo neza umugore kugira ngo ashobore gukomeza gukora umurimo w’igihe cyose.
Mu myaka yakurikiyeho, bagiye boherezwa gukorera ahantu hatandukanye, cyane cyane mu Budage, Ositaraliya, muri Luxembourg, Kanada no muri Leta Zunze Ubumwe za Amerika. Ibyo byatumye izo ncuti enye zidakomeza kubana nk’uko zabyifuzaga. Ariko nubwo buri wese yabaga ari kure y’undi, bakomeje kwandikirana, buri wese akishimira ibyiza mugenzi we yagezeho kandi akarirana na we mu bibazo yahuye na byo (Rom 12:15). Incuti nk’izo ni iz’agaciro kenshi kandi twagombye kuzishimira cyane. Ni impano z’agaciro kenshi Yehova atanga (Imig 17:17). Muri iyi si kubona incuti nyancuti biragoye! Ariko, buri Mukristo w’ukuri ashobora kugira incuti nyinshi. Kubera ko turi Abahamya ba Yehova, dufite incuti nyinshi zigizwe na bagenzi bacu duhuje ukwizera bo hirya no hino ku isi, kandi ikiruta byose dufitanye ubucuti na Yehova Imana na Yesu Kristo.
Kimwe natwe twese, izo ncuti uko ari enye zagiye zihura n’ibibazo bibaho mu buzima, urugero nk’intimba umuntu aterwa no gupfusha uwo bashakanye, imihangayiko iterwa no kurwara indwara ikomeye, iterwa no kwita ku babyeyi bageze mu za bukuru, ibibazo bijyanye no kurera umwana kandi uri mu murimo w’igihe cyose, impungenge umuntu agira iyo ahawe indi nshingano ya gitewokarasi n’ibibazo bidasiba kwiyongera ubu baterwa n’uko bageze mu za bukuru. Ariko nanone ibyababayeho byatumye bamenya ko incuti, zaba izo turi kumwe cyangwa iziri kure yacu, zifasha abakunda Yehova guhangana n’ibibazo byose bahura na byo.
UBUCUTI BW’ITEKA RYOSE
Birashimishije kuba Lowell, Ramon, Bill na Richard bariyeguriye Yehova, umwe afite imyaka 18, undi 12, undi 11 n’undi 10. Kandi igihe bose bari bafite hagati y’imyaka 17 na 21 batangiye umurimo w’igihe cyose. Bakoze ibihuje n’inama iboneka mu Mubwiriza 12:1, hagira hati “jya wibuka Umuremyi wawe Mukuru mu minsi y’ubusore bwawe.”
Niba uri umusore, uzemere itumira rya Yehova ryo kujya mu murimo w’igihe cyose niba bishoboka. Hanyuma, kimwe n’izo ncuti enye, ku bw’ubuntu bwe butagereranywa, nawe ushobora kuzabona ibyishimo biterwa no kuba umugenzuzi w’akarere, umugenzuzi w’intara cyangwa umugenzuzi w’ibiro by’amashami. Ushobora no gukora kuri Beteli, ukaba waba n’umwe mu bagize Komite y’Ibiro by’Ishami. Ushobora no kwigisha mu Ishuri ry’Umurimo w’Ubwami n’Ishuri ry’Abapayiniya. Ushobora no gutanga ibiganiro mu makoraniro. Mbega ukuntu abo bavandimwe bane bashimishwa no kuba abantu benshi cyane barungukiwe n’umurimo bakoze! Ibyo byose babishobojwe n’uko igihe bari bakiri abasore bemeye itumira rya Yehova rirangwa n’urukundo ryo kumukorera babigiranye ubugingo bwabo bwose.—Kolo 3:23.
Muri iki gihe Lowell, Richard na Ramon bongeye gukorana ku biro by’ishami byo mu Budage, ubu biri i Selters. Ikibabaje ni uko mu mwaka wa 2010 Bill yapfuye ari umupayiniya wa bwite muri Leta Zunze Ubumwe za Amerika. Ubucuti bose uko ari bane bari bafitanye bwari bumaze imyaka igera kuri 60 bwahagaritswe n’urupfu. Ariko kandi, Yehova Imana yacu ntiyigera yibagirwa incuti ze. Dushobora kwizera tudashidikanya ko mu gihe cy’ubutegetsi bwe bw’Ubwami, Abakristo bose bari bafitanye ubucuti bagatandukanywa n’urupfu bazongera kugirana ubucuti.
“Mu myaka 60 tumaze dufitanye ubucuti, nta kintu na kimwe kibi nibuka cyaba cyarabaye hagati yacu”
Mbere gato y’uko Bill apfa, yaranditse ati “mu myaka 60 tumaze dufitanye ubucuti, nta kintu na kimwe kibi nibuka cyaba cyarabaye hagati yacu. Igihe cyose nabonaga ko imishyikirano dufitanye yihariye.” Izo ncuti ze uko ari eshatu zatekereje ko zizakomeza kugirana ubucuti mu gihe cy’isi nshya, maze zongeraho ziti “tuzaba ari nk’aho ari bwo tukimenyana.”
^ par. 17 Inkuru ishishikaje ivuga iby’imibereho y’umuvandimwe Frost, iboneka mu Munara w’Umurinzi wo ku itariki ya 15 Mata 1961, ku ipaji ya 244-249 (mu cyongereza).


text:
Kuki isi idashobora kugira amahoro?
Icyo Bibiliya ibivugaho
Imihati abantu bashyiraho kugira ngo bazane amahoro yabaye imfabusa, kandi nta cyo izageraho kubera impamvu zikurikira:
“
Ntibiri mu muntu ugenda kwiyoborera intambwe ze” (Yeremiya 10:
23). Abantu ntibaremanywe ubushobozi cyangwa uburenganzira bwo kwiyobora. Kubera iyo mpamvu ntibashobora kugera ku mahoro arambye.
“
Ntukiringire abayobozi b’abantu kuko badashobora kugukiza. Iyo bapfuye basubira mu mukungugu, uwo munsi imigambi yabo yose igashira” (Zaburi 146:
3, 4, Good News Translation). Abategetsi b’abantu hakubiyemo n’abifuza gukora ibyiza nta buryarya, ntibashobora gukuraho burundu ibitera intambara.
“
Mu minsi y’imperuka hazabaho ibihe biruhije, bigoye kwihanganira, kuko abantu bazaba . . . bafite ubugome, badakunda ibyiza, bagambana, ari ibyigenge, bibona” (2 Timoteyo 3:
1–4). Imyifatire y’abantu bo mu “
minsi y’imperuka” y’iyi si mbi, ituma kugera ku mahoro bigorana.
“
Naho wowe wa si we nawe wa nyanja we, mugushije ishyano kuko Satani yabamanukiye afite uburakari bwinshi, kuko azi ko ashigaje igihe gito” (Ibyahishuwe 12:
12). Satani Umwanzi w’Imana yajugunywe ku isi, kandi atuma abantu bigana ibikorwa bye by’ubugome. Ntidushobora kubaho mu mahoro, kubera ko Satani ari “
umutware w’iyi si.”
—Yohana 12: 31.
“
[Ubwami bw’Imana] buzamenagura ubwo bwami bwose [burwanya Imana] bubumareho kandi buzahoraho iteka ryose” (Daniyeli 2:
44). Ubwami bw’Imana ni bwo bwonyine buzahaza icyifuzo cyacu cyo kubaho mu isi irangwa n’amahoro ubuziraherezo. —Zaburi 145: 16.


text:
Rubyiruko menya amateka n’impamvu umugeni wese yifuza kwambara ikanzu y’umweru
Rubyiruko,Ese muzi impamvu umugeni wese yifuza kwambara ikanzu y’umweru? Menya amwe mu mateka y’ikanzu y’umweru mu bukwe
Byasabye imyaka myinshi n’igihe kirekire ikanzu yambarwa n’abageni atari iy’ibara ry’umweru. Ikanzu y’ibara ry’umweru siyo yambarwaga kugeza igihe habayeho ikidasanzwe kugira ngo yambarwe kandi ibyo bikaba byarabaye umuco. Dore uko byagenze:
Kera cyane umugeni yambaraga ikanzu y’ibara ashaka ntibyari ngombwa kwambara ikanzu y’umweru. Abenshi biyambariraga amakanzu y’ibara ry’umutuku cyangwa se umukara kuko ariyo yabonekaga byoroshye.
Hashize imyaka 176 ikanzu y’ibara ry’umutuku ariyo ikunzwe n’abageni benshi. Ikanzu y’umweru yambarwaga rimwe na rimwe kuko yari ikanzu yambarwa mu kiriyo kurusha mu birori. Igihe Mary Queen de Scot yahitagamo ikanzu y’umweru mu bukwe bwe abantu benshi byarabatangaje cyane bamubwira ko yahisemo ikanzu itari iy’ibirori byo gushyingirwa. Igitangaje nuko umugabo we apfa bamubwiye ko ariwe wamuteye umwaku kuko yambaye ikanzu y’ikiriyo ku munsi w’ubukwe.
Ikanzu y’umugeni yabaye ibara ry’umweru kuwa18 Gashyantare 18840 mu bukwe bw’umwamikazi Victoria na mubyara we Albert de saxe-Cobourg-Gotha. Uyu mwamikazi yahisemo kwambara ikanzu y’umweru n’urugori rugizwe n’indabo kugirango atambara ikanzu y’umutuku yabaye nk’umuco ariko yanagiraga ngo agaragaze ubudahemuka bwe n’ubwo ingoma ye batayivugaga neza. Kuva icyo gihe ikanzu y’abageni y’umweru iba iy’imiryango ikomeye naho abandi bagore bakajya bayambara mu birori bihambaye.
Mu kinyejana cya 19 ikanzu y’abageni y’umweru yambarwaga n’abakobwa nk’ikimenyetso cy’uko umuryango wabo ubaguriye ikanzu batari buzambare mu buzima bwabo bwose.Imyaka yakurikiyeho ikinyamakuru cyandika ku bagore cyitwa Godey’s Lady book cyatangaje ko umuco wemeje ikanzu y’umweru nk’ikanzu y’abageni kuko igaragaza ubudahemuka n’ubwiyoroshye bw’umukobwa.
Ikanzu y’ibara ry’umweru yakomotse ku mwamikazi Victoria n’ibinyamakuru byayemeje nyuma y’aho. Ntabwo ari itegeko, muhitemo amabara y’amakanzu mukunda icyangombwa ni uko ibirori byanyu bigenda neza kandi mukundana.


text:
ISOMO RYA MBERE
Igitabo cy’Ibyakozwe n’Intumwa (Intu 11,1-18)
1Intumwa n’abavandimwe bari muri Yudeya, bari barumvise ko n’abanyamahanga bakiriye ijambo ry’Imana. 2Petero rero ngo agaruke i Yeruzalemu, abagenywe batangira kumugisha impaka bagira bati 3«Ubonye ngo uragenderera abatagenywe kandi ugasangira na bo !» 4Nuko Petero abatekerereza uko byose byagenze, nta cyo aciyeho agira ati 5«Nari mu mugi w’i Yope ndiho nsenga nza gutwarwa, maze mbona mu ijuru ikintu kimeze nk’umwenda munini, gifashwe mu mfuruka enye cyururuka gituruka mu ijuru, maze kiza kinsanga. 6Uko nakagihanze amaso, nitegereje mbona inyamaswa z’amaguru ane zo ku isi, ibikoko by’inkazi, ari ibikururuka ku butaka ari n’ibiguruka mu kirere. Nuko numva ijwi rimbwira riti ‘Petero, haguruka wice maze urye!’ 8Ni ko gusubiza nti ‘Oya, Nyagasani ! Nabera sinigeze nasamira icyanduye cyangwa igihumanya.’ 9Ijwi rituruka mu ijuru ryongera kumbwira riti ‘Icyo Imana yahumanuye ntukacyite icyanduye.’ 10Ibyo biba incuro eshatu, hanyuma byose bisubizwa mu ijuru.
11« Ako kanya abantu batatu bari baturutse i Kayizareya bantumweho, baba bahagaze ku rugo nari ncumbitsemo. 12Roho Mutagatifu ambwira kujyana na bo nta gushidikanya. Aba bavandimwe batandatu muruzi ni bo bamperekeje, nuko twinjira mu nzu y’uwo muntu. 13Ubwo adutekerereza ukuntu yabonye umumalayika wamubonekeye mu nzu ye, akamubwira ati ‘Wohereze abantu i Yope, utumire Simoni uhimbwa irya Petero. 14Azakubwira amagambo azagukiza, wowe n’urugo rwawe rwose.’ 15Igihe rero nteruye kuvuga, Roho Mutagatifu abamanukiraho nk’uko natwe yatumanukiyeho mu ntangiriro. 16Ubwo nahise nibuka ijambo rya Nyagasani yavuze ati ‘Yohani yabatirishije amazi, naho mwebwe muzabatirizwa muri Roho Mutagatifu.’ 17Niba se Imana yarahaye abo bantu ingabire imwe natwe igihe twemeye Nyagasani Yezu Kristu, jyewe rero nari nde wo kuburizamo umugambi w’Imana ?» 18Bumvise ibyo baratuza, bakuza Imana bavuga bati « Noneho Imana yahaye n’abanyamahanga kwisubiraho kugira ngo baronke ubugingo !»
ZABURI (Zab 42 (41), 2-3 ; 43 (42), 3, 4)
Inyik/ Umutima wanjye ufite inyota y’Imana Nyir’ubuzima.
Uko impara yahagira ishaka amazi afutse,
ni ko umutima wanjye ugufitiye inyota, Mana yanjye.
Umutima wanjye ufite inyota y’Imana, Imana Nyir’ubuzima ;
mbese nzajya ryari kureba uruhanga rw’Imana ?
Ohereza urumuri rwawe n’ukuri kwawe,
bijye binyobora inzira,
maze bizangeze ku musozi wawe mutagatifu,
aho Ingoro yawe yubatse.
Ubwo nzegera urutambiro rw’Irnana,
nsange Imana nkesha umunezero wose ;
maze Uhoraho, Mana yanjye ngusingize,
ngucurangira inanga.
IBANGONDIRIMBO RIBANZIRIZA IVANJILI (Yh 10,14-15)
Alleluya Alleluya.
Yezu ni Umushumba mwiza,
amenya Intama ze, na zo zikamumenya :
yemeye guhara ubugingo bwe ari zo agirira.
Alleluya.
IVANJILI
+ Yohani (Yh 10,11-18)
Muri icyo gihe, Yezu abwira Abayahudi ati 11« Ni jye mushumba mwiza. Umushumba mwiza yigurana intama ze. 12Naho umucanshuro utari umushumba, ntabe na nyir’intama, abona ikirura kije, agatererana intama agahunga ; ikirura kikaziraramo kikazitatanya, 13Agenza atyo abitewe n’uko aba ari umucanshuro,maze intama ntizibe zimushishikaje. 14Ni jye mushumba mwiza ; nzi intama zanjye na zo zikamenya, 15mbese nk’uko Data anzi, nanjye kandi nkamenya Data. Ndetse nemera guhara ubugingo bwanjye, nkabutangira intama zanjye. 16Mfite n’izindi ntama zitari muri uru rugo, na zo ngomba kuzizana zikazumva ijwi ryanjye, maze hakaba igikumba kimwe n’umushumba umwe. 17Ngicyo igitera Data kunkunda, kuko ntanga ubuzima bwanjye kugira ngo mbusubirane. 18Nta we ubunyaga, ahubwo ni jye ubwanjye ubutanga. Mfite ububasha bwo kubutanga, nkagira n’ububasha bwo kubwisubiza. Iryo ni itegeko nahawe na Data. »


text:
Iyo turi kumwe nayo mu rugendo ni intwari ku rugamba (III)
Igice cya nyuma: Dukwiriye kwizera Iyo turi kumwe mu rugendo, kuko ni intwari ku rugamba.
Uku kwizera mvuga ni kwa kundi guhindura ibintu, kuko kwizera gusanzwe abantu bose barakugira.
Matayo 8:23-26 “ Yikira mu bwato, abigishwa be bajyana na we. Umuyaga uba mwinshi mu Nyanja, ubwato bwabo burarerngerwa n’umuraba wisuka muri bwo, ariko we yari asinziriye. Baraza baramukangura bati ‘Databuja, dukize turapfuye.’ Arabababaza ati’niki kibateye ubwoba, mwabafite kwizera guke mwe? Maze arabyuka acyaha umuyaga n’inyanja, biratuza rwose”.
Aba bigishwa birengagije imbaraga z’umuyobozi w’urugendo. Mbibutse ko umusare w’urugendo dukwiriye kumwizera cyane. Umwana yari mu modoka itwawe na se, noneho bagera ahantu bashaka gukora impanuka, umwana ati’ ndabizi neza ko kuva Papa wanjye ari we utwaye imodoka ntacyo turaba”. Uyu mwana yari yizeye neza ko adashobora gukora impanuka kuko yizeye se uri kuri Volant. Mbibutse ko uri kuri Volant ni Kristo, intwari ikomeye.
Danieli 3:17”Niba ari byo Imana yacu dukorera ibasha kudukiza mu itanura ry’umuriro ugurumana, kandi izadukiza ukuboko kwawe nyagasani. Ariko naho itadukiza Nyagasani umenye ko tutari bukorere imana zawe, habe no kuramya icyo gishushanyo cy’izahabu wakoze”.
Bene data, bari bazi neza imbaraga zibakoreramo izo ari zo, bati iyo dukorera ibasha kudukiza. Imana ishimwe. Muzi ko burya ibigeragezo nabyo biza bije gupima urukundo dukunze Imana. Mbese ye iyo aba basore baza kuvuga bati”ibyo ntitwabivamo, bakareka gukomeza kwizera kwabo, hari gucura iki? Mbese tuba tubavuga iki? Ariko tubabonamo intwari mu kwizera. Ikintu gitangaje ntabwo bavuze ngo Imana iradukiza itanura ry’umuriro? Oya! Ahubwo iradukiza mu itanura ry’umuriro, twizeye ko nitugera mu itanura Imana iri budukize umuriro waryo!
Zaburi 91:2 “ ndabwira Uwiteka nti’ uri ubuhungiro bwanjye n’igihome kinkingira Imana yanjye niringira’. Dukwiriye kugirira uwaduhamagaye icyizere. Mika 7:7 ariko jyewe ho, nzahoza amaso ku Uwiteka, nzategereza Imana impe agakiza, Imana yanjye izanyumvira.Imana dukorera irumva, yo yarivugiye ati ntabwo narangarana intore zanjye zintakira ku manywa na nijoro.
Ndagira ngo mbibutse ko dukwiriye gusenga Imana, tukayiringira kuko tuzi neza ko ishoboye kandi ko niba ibibazo byawe bidashubijwe, burya uba uri kuri liste y’abategereje, Matayo 9:28”Yesu arababaza ati’Mwizeye ko mbishobora?” ziramusubiza ati Yee, Databuja. Halelua Imana irabishobora, bya bibazo byawe, zangorane, bya byaha byakunaniye, byose arabibasha.
Nabibutsaga ko Iyo turi kumwe nayo ni intwari, kandi ishobora byose ntakibasha kurogoya imigambi yayo yose (Yobu42:1).
Nifuzako dusoza iki cyigisho kivuga ngo Iyo turi kumwe nayo mu rugendo ni Intwari ku rugamba, mbamenyesha ko Imana ubwayo niyo yabwiye Abisirayeli mu gitabo cyo Kuva 23:20-21” Dore ndatuma malayika imbere yanjye akurindire mu nzira akujyane aho nakwiteguriye. Mumwitondeho mumwumvire ntimukamugomere kuko atazabababarira ibicumuro byanyu kuko izina ryanjye riri muri we. Ariko numwumvira by’ukuri ugakora ibyo nzavuga byose, nanjye nzaba umwanzi w’abanzi bawe n’umubisha w’ababisha bawe.”
Mbibutse ko muri uru rugendo hari malayika wadushyiriweho twebwe icyo dusabwa ni ukumwitondaho. Bene data umwitondaho gute? Mbese aho ntumuteza agahinda. Imana idufashe kandi idushyigikire tuzasohoze urugendo amahoro. Ndangije mbifuriza umugisha w’Imana.


text:
Mu butumwa yohereje kuri E-mail , umusomyi wa ibyishimo.com yandikiye abasomyi abasaba inama zimufasha gufatira umwanzuro ikibazo kimuhangayikishije mu rukundo rwe.
Ubutumwa bwe buragira buti :” Muraho banyarubuga nkunda ! Mungire inama , nakundanye n’umukozi w’iwacu byo gupfa ariko iwacu babimenye sinzi aho nagana.
Dore rero uko bimeze, mu rugo dufite umukozi w’umuhungu yize secondaire ariko ntiyagira amahirwe y’akazi kuko yize Math-Physics ntiyabona bourse, ahitamo kwaka ako murugo.
Ni njye ubizi gusa kuko yanyeretse diplome ye, yampaye ubuhamya numva ibintu yanyuzemo birandenze byanatumye ndushaho kumukunda. Afite imyaka 27 nange mfite 24 ubu ndiga mu mwaka wa 2 wa kaminuza.
Rero nkiga secondaire rimwe naje gutaha mvuye kwiga nsanga niwe uri mu rugo wenyine, icyo gihe nigaga mu mwaka wa 5, nsanga baramuzanye ntahari ariko we yari anzi kuko yarambonye ahita amenya kuko nsa na maman cyane.
Ni uko anyakirana ubwuzu, mbona ababajwe cyane n’uko nta muntu mpasanze mufasha uturimo mbese bisanzwe, ariko mu minsi 3 twamaranye nasubiye ku ishuli namukunze , kuko yampaye ubuhamya bwe bw’ukuntu ari imfubyi yapfushije se na nyina mu ntambara, ko yize kubera inkunga z’abagiraneza ariko arangiza adafite amanota yafatirwagaho.
Ubwo aho yabaga kwa nyirasenge mu cyaro bamugenzeho ngo ababereye ikirumbo kuko atabonye bourse, yiyemeza kuza i Kigali ntawe afite ahasanze, ajya kwaka akazi ku kigo papa ayobora bamuha ubu jardinier, papa abonye ko ari umwana mwiza amuzana mu rugo ngo ajye ajyana abana ku ishuri afashe n’umukozi uturimo mbese nawe tumufata nk’umukozi wo mu rugo.
Yambwiye byinshi yanyuzemo ntabashije kubabwira hano ariko ndababwiza ukuri yarangije narize k’uburyo guhera uwo munsi numvise ikintu cy’imbabazi n’urukundo kinyuzuye mu mutima.
Namwemereye kuzamufasha nkamusabira papa akazamwishyurira akiga kuko no mu rugo baramukunda cyane, ariko abana bato bo bikaba bamukunda kubi.
Yarambujije ambwira ko adashaka na rimwe umuntu umenya ko yize, kuko ngo yabwiye papa ko atarangije yabuze minerval bigatuma ahagarika agashaka ubuzima, ati rero papa wawe abimenye ko narangije yahita amenya ko ndi umubeshyi akanyirukana nkiburira umugati.
Ndamwumva ariko kuva ubwo nahise mwiyumvamo birenze kuko nyuma twaje gukundana birenze imbibi kuko maze kurangiza secondaire mu mwaka namaze mu rugo ntarasubira mu ishuli twarakundanye tubihisha ku buryo numva nta wundi muhungu umbamo kandi nawe ni uko.
Maman rero yigeze kudufata ndi kumusoma abibwira Papa ariko bari banyishe pe.
Nabemereye ko ntazongera kugirango batamwirukana, nababwiye ko nta ruhare yabigizemo ko ari njye wamushotoye nti sinzi ibyamfashe twari kumwe tumesa numva umubiri urahindutse nshiduka nabuze kwigenzura sinamenye uko namusomye.
Ni uko baranyihanangiriza ariko kuko bamukunda baramuhamagaye wenyine bamuha gasopo bamubwira ko nibongera kubona ayo mahano batazamwirukana ahubwo papa ngo azamwifungira.
Ndababwira ukuri ko kuva uwo munsi noneho wagirango bahise bamumbaburiraho, dukundana rwihishwa kuko … Ni birebire sinabasha kubibasobanurira birambuye ni ubuhamya.
Mumbwire rero ukuntu tuzakomeza kubihisha, kumureka byo ntibishoboka na gato pe kuko ndamukunda kandi iwacu nibabimenya mbona bazampitana cyangwa akabigenderamo.”


text:
Nyamasheke: Abatoza b’Intore bize ku migendekere myiza y’Itorero ryo ku Rugerero rw’Imparanirakurusha
Abatoza b’Intore mu karere ka Nyamasheke bunguranye ibitekerezo ku migendekere myiza y’Itorero ryo ku Rugerero rwa kabiri rwiswe Imparanirakurusha, rizatangira tariki ya 29/11/2013.
Mu nama yabahuje ku wa Kabiri tariki ya 26/11/2013, abatoza b’Intore banozaga imyiteguro kugira ngo urubyiruko rurangije amshuri yisumbuye ruzagere aho ruzatorezwa, ibikenewe byaramaze kuhagera.
Umuhuzabikorwa w’Itorero ry’Igihugu mu karere ka Nyamasheke, Hakizimfura Jean Chrysostome atangaza ko Abatoza b’Intore bahawe umurongo na gahunda bazagenderaho mu gutoza ndetse bagahabwa ibiganiro bazatanga ku rubyiruko rusoje amashuri yisumbuye.
Hakizimfura avuga ko imyiteguro yamaze gukorwa muri rusange ahubwo ko igisigaye ari ukunoza gahunda kugira ngo uru rugerero ruzagende neza.
Abatoza b’Intore mu karere ka Nyamasheke bashimirwa uko bitwaye mu gutoza abana barangije amashuri yisumbuye mu mwaka washize wa 2012 ariko noneho bagasabwa gukomeza imihigo no muri uru rugerero rwa kabiri kugira ngo hazagaragare itandukaniro riganisha aheza kurushaho.
Iri Torero ryo ku Rugerero rwa kabiri ryiswe Imparanirakurusha biteganyijwe ko rizamara ibyumweru bibiri, bivuze ko rizatangira tariki ya 29/11/2013 rigasozwa tariki ya 14/12/2013 niba nta gihindutse.
Mu karere ka Nyamasheke, hateganyijwe gutozwa Intore zigera ku 1442 zikaba zizatorezwa ku masite atatu arimo Site ya EAV Ntendezi, iya IJW Kibogora n’iya Groupe Scolaire Karengera.
Â
Â
Â


text:
Sesiliya ni umwe mu batagatifu abakristu benshi bakunda cyane kandi wabaye ikuzo rya Kiliziya. Yavukiye i Roma, ababyeyi be akaba ariho bari batuye. Ni we wenyine wari umukristu mu rugo iwabo.
Kuva yahabwa batisimu, yari yarasezeranye kuziyegurira Imana ntiyigere ashaka umugabo. Nyamara amaze kuba inkumi, iwabo bamuhatiye kurongorwa n’umusore Valeriyani wakomokaga mu muryango ukomeye cyane i Roma. Uwo musore yari atari yabatizwa. Sesiliya abura uko abigenza aremera, ubukwe burataha. Igihe ariko abakwe baririmbaga bizihiza igitaramo, Sesiliya umutima we waririmbiraga Nyagasani ibisingizo. Ni nayo mpamvu bamwita umurinzi w’abaririmbyi ba Kiliziya. Nuko rero abakwe bikubuye asigarana n’umugabo we, aramubwira ati : “Umva rero, menya ko ngukunda rwose. Ariko mfite ibanga rikomeye nshaka kukumenyesha! Undahire ko utazarimena”. Valeriyani aramurahira. Sesiliya ati : “Mfite amasezerano nasezeranyije Nyagasani kandi ndinzwe n’Umumalayika We. Abonye ko unkunda byo kuntesha ubusugi bwanjye, yandengera maze akagukorera ishyano. Naho rero nabona ko unyubahiye ubusugi, Nyagasani azagutonesha nk’uko yantonesheje”. Valeriyani bimutera ubwoba, arihangana ariko abwira Sesiliya ati : “Kugira ngo nkwemere, banza unyereke uwo mumalayika”. Sesiliya ati : “Niwemera Imana ukabatizwa, uzabona Malayika murinzi wanjye”. Hashize iminsi Valeriyani arabatizwa, nuko bidatinze Imana ikora igitangaza, Malayika wa Nyagasani amwiyereka afite amakamba abiri, rimwe aryambika Sesiliya, irindi aryambika Valeriyani. Ibyo byishimo Valeriyani ntiyatinze kubigaragariza murumuna we Tibursi yakundaga cyane. Kuva ubwo Tibursi na we yemera kwigishwa arabatizwa.
Ariko kubera ko abategetsi bakuru batotezaga abakristu, abanzi ba Kiliziya ntibatinze kubahemukira ; nuko abo bavandimwe bombi barafatwa baricwa. Sesiliya na we arafatwa, umucamanza amubaza uko yitwa. Undi ati : “Abantu banyita Sesiliya ariko rero izina nkunda ni iry’uko ndi umukristu”. Nuko bamufungira mu nzu ishyushye cyane, ngo yicwe n’imyotsi n’ubushyuhe. Nyamara Nyagasani amukoreraho igitangaza ntiyagira icyo aba. Nibwo umucamanza arushijeho kurakara, nuko ategeka ko bamuca umutwe. Cyakora babikorana ubwoba bwinshi ntiyapfa ako kanya, apfa hashize iminsi itatu.


text:
Kuri iki cyumweru tariki ya 20 Gashyantare 2011, kuri Paruwasi ya Burehe, hizihirijwe iminsi mikuru y’impurirane mu byishimo bidasanzwe.
N’ubwo bwose imvura yari yabyukiye ku muryango, abakristu batabarika, barangajwe imbere n’Umushumba wa Diyosezi ya Byumba, Nyiricyubahiro Musenyeri Serviliyani Nzakamwita, bazinduwe no kunoza gahunda eshatu bari bamaze iminsi bitegura :
1. Abigishwa bagera kuri 40 bahawe isakramentu ryo gukomezwa, bakeye, bishimiye kwinjira mu rwego rw’abantu bakuru mu kwemera babifashijwemo na Roho mutagatifu bari bamaze igihe bitegura.
2. Kuri iki cyumweru kandi , nk’ahandi hose muri Kiliziya Gatolika mu Rwanda, Paruwasi ya Burehe yizihije umunsi mukuru w’iyogezabutumwa ry’abana. Abo bana rero, bari bitabiriye cyane umunsi mukuru wabo ; baranzwe no kugira uruhare muri Liturujiya y’uwo munsi, baririmba, bahereza , ariko cyane cyane bamurikira Nyagasani ituro ritubutse bari bageneye uwo munsi. Ibyishimo byagaragazaga koko ko bishimiye ubutumwa Kiliziya idahwema kubashishikariza.
3. Agashya k’uwo munsi ni uko abihayimana n’abasaserdoti bavuka muri iyo paruwasi ya Burehe nabo bari bamaze iminsi bafite ubutumire bwa Paruwasi yabo. Ni kuri ubwo buryo abo bihayimana bakorera mu madiyosezi anyuranye y’u Rwanda, n’amaparuwasi atandukanye, baje babukereye biteguye gusabana n’abasaserdoti bafite ubutumwa muri Paruwasi ya Burehe, hamwe n’ababyeyi b’abo bihayimana, n’Umwepiskopi rero wa Diyosezi ya Byumba wari wageneye icyo cyumweru izo gahunda nyabutatu.
Padri Dion MBONIMPA


text:
IGICE CYA 46
Yakijijwe no gukora ku mwenda wa Yesu
MATAYO 9:18-22 MARIKO 5:21-34 LUKA 8:40-48
UMUGORE WAKIJIJWE NO GUKORA KU MWENDA WA YESU
Inkuru y’uko Yesu yari yagarutse avuye muri Dekapoli yageze mu Bayahudi bari baturiye inkombe yo mu majyaruguru y’uburengerazuba bw’Inyanja ya Galilaya. Birashoboka ko benshi muri bo bari barumvise ukuntu Yesu yari aherutse gucubya umuyaga n’amazi igihe inyanja yarimo umuhengeri ukaze, kandi bamwe muri bo bari bazi ko yakijije abantu batewe n’abadayimoni. Ni yo mpamvu “abantu benshi” bateraniye ku nyanja, hashobora kuba hari mu karere ka Kaperinawumu, baje gusanganira Yesu (Mariko 5:21). Igihe rero yururukaga avuye mu bwato, bari bafite amatsiko kandi biteze ko hari icyo yari agiye kubakorera.
Umwe mu bari bashishikajwe cyane no kubona Yesu ni Yayiro, wari umutware w’isinagogi, ishobora kuba ari iy’i Kaperinawumu. Yikubise hasi ku birenge bya Yesu maze aramwinginga cyane ati “agakobwa kanjye kararembye cyane. Ndakwinginze, ngwino ukarambikeho ibiganza kugira ngo gakire kabeho” (Mariko 5:23). Yesu yari kwitwara ate kuri Yayiro wamutakambiye akomeje amusaba gufasha umukobwa we yakundaga cyane wari ufite imyaka 12 gusa?—Luka 8:42.
Igihe Yesu yari mu nzira yerekeza kwa Yayiro, yahuye n’indi mimerere ikora ku mutima. Benshi mu bari baherekeje Yesu bari bafite amatsiko menshi, bibaza niba bari bumubone akora ikindi gitangaza. Icyakora muri iyo mbaga y’abantu harimo umugore witekererezaga gusa ku kibazo gikomeye cy’uburwayi yari yifitiye.
Uwo mugore yari amaze imyaka 12 arwaye indwara yo kuva amaraso. Yari yarivuje ku baganga bose, kandi udufaranga twe twose yari yaratumariye mu miti bamubwiraga. Ariko nta cyo bamumariye. Ahubwo yagendaga “arushaho kumererwa nabi.”—Mariko 5:26.
Ushobora kuba wiyumvisha ukuntu iyo ndwara yari yaramuzahaje cyane, imubangamiye kandi imutera isoni. Ubusanzwe, indwara nk’iyo nta wuyivugira mu bantu. Byongeye kandi, Amategeko ya Mose yavugaga ko umugore wavaga amaraso yabaga ahumanye. Uwamukoragaho wese cyangwa agakora ku myenda yabaga yagiyeho amaraso ye yagombaga kwiyuhagira kandi akaba ahumanye kugeza nimugoroba.—Abalewi 15:25-27.
Uwo mugore “yumvise ibintu bavugaga kuri Yesu,” maze ajya kumushakisha. Kubera ko yari ahumanye, yaciye mu bantu yihishahisha uko bishoboka kose, yibwira ati “ninkora ku mwitero we byonyine, ndakira.” Igihe yakoraga ku ncunda z’umwenda wa Yesu, ako kanya yahise yumva amaraso yavaga akamye! Yari “akize indwara yamubabazaga.”—Mariko 5:27-29.
Yesu yarabajije ati “ni nde unkozeho?” Utekereza ko uwo mugore yumvise ameze ate amaze kumva ayo magambo? Petero yabwiye Yesu asa n’umucyaha ati “abantu bagukoraniyeho ari benshi kandi barakubyiga.” None se kuki Yesu yabajije ati “ni nde unkozeho?” Yaravuze ati “hari umuntu unkozeho, kuko numvise imbaraga zimvuyemo” (Luka 8:45, 46). Koko rero, gukira k’uwo mugore byagize icyo bigabanya ku mbaraga za Yesu.
Uwo mugore abonye ko bamutahuye, yaraje yikubita imbere ya Yesu, afite ubwoba bwinshi kandi atengurwa. Nuko avugira imbere y’abo bantu bose adaciye ku ruhande indwara yari arwaye n’ukuntu yari akimara kuyikira. Yesu yaramuhumurije, aramubwira ati “mukobwa, ukwizera kwawe kwagukijije. Genda amahoro kandi ukire indwara yakubabazaga.”—Mariko 5:34.
Biragaragara rero ko uwo Imana yatoranyirije gutegeka isi ari umuntu urangwa n’ubwuzu n’impuhwe. Ntiyita ku bantu gusa, ahubwo nanone afite ubushobozi bwo kubafasha.


text:
Abashakanye bashobora gutandukana bidaturutse ku mibanire mibi, ubukene cyangwa se guhozwa ku nkeke ahubwo bishobora no guterwa n’ikibazo kiri hagati yanyu mu gihe cyo gukora imibonano mpuzabitsina.
Abashakanye bashobora gutandukana bidaturutse ku mibanire mibi, ubukene cyangwa se guhozwa ku nkeke ahubwo bishobora no guterwa n’ikibazo kiri hagati yanyu mu gihe cyo gukora imibonano mpuzabitsina.
Umukunzi wa Imirasire witwa Gilibert atanga ubuhamya bw’ikibazo kimukomereye yatwandikiye muri aya magambo ngo mumugire inama. Yagize ati:
"Kuva mu bugimbi bwange narikinishije cyane cyane ubwo nigaga mu mashuri yisumbuye na bagenzi banjye kuburyo hatashiraga umunsi ntikinishije.
Igihe cyaje kugera nkumva ntashaka gukundana n’abakobwa kuko numvaga ntacyo byafasha kuko numvaga kwikinisha bihagije.
Hashize igihe ubwo nari ndagije kaminuza maze kubona akazi,naje gukundana n’umukobwa kubera igitsure cyo mu rugo bambwiraga ko maze gukura none ngo igihe cyo gushaka umugore cyarageze.
Narabumviye ntegura ubukwe inshuti n’abavandimwe barabutaha impundu ziravuga ibintu bigenda neza umuryango urishima turanezerwa.
Reka rero njye n’umugore wanjye tujye ku buriri mu gikorwa cy’abubatse,(Gutera akabariro) Kuko ntari narabyigeze nabaye nkinjira mu gikorwa mba ndarangije nsa n’ukubiswe n’inkuba.
Byabaye ubugira gatatu, umugore wanjye ntacyo avuga ariko akajya akunda kwitsa imitima nkayoberwa impamvu ibimutera namubaza nkabona amarira arabunga mu maso.
Amezi 9 yarashize madamu arabyara umwana wacu ubu afite amezi agera kuri atandatu,ariko n’ubundi cya kibazo cyanjye cyo kurangiza vuba kiracyahari kandi kirushaho kwiyongera.
Naje kwegera umupapa w’inshuti yanjye mutekerereza ikibazo cyanjye ambaza niba narikinishije ndabimwemerera angira inama yo kujya ku baganga batanga imiti ya kinyarwanda.
Twajyanyeyo barayimpa ntiyagira icyo imarira hanyuma ndatuza,kugeza ubwo ejobundi madamu yikoze arerura noneho ambwira ko agiye kwigendera kuko ngo arambiwe kumpa amata sinyamare.
None basomyi b’imirasire mungire inama kuko ndaremerewe bikomeye!
Imirasire.com
Ibitekerezo
Muraho nitwa tuyzere anacret ndifuzumukobwa wabyaye 1 yampamagara kur 0788379704. 0728379705 Kanda hano umusubize
NAGIRANGOMBABAZE.NAGENARIKINISIJE.NONE.RWAYEMUMUGONGO.NUMVANTABISHOBORA.NAMABYAAFITEIKIBAZO.MUGIREINAMA Kanda hano umusubize
nonese amabya yavuyeho? Kanda hano umusubize
Umva nkubwire woe usweza umugore wawe intoki,uzatuma abimenyera ajye yikinisha ari weho ubimuteye so igituba nicy' Imboro Ngarutse kuwagishije inama namubwira ko ibyo bizikiza Uko iminsi ihita Kanda hano umusubize
nibyo koko Kanda hano umusubize
NUMARA IMYAKA IBIRI UTONGEYE KWIKINISHA BIZIKIZA NAJYE BYARIKIJIJE Kanda hano umusubize
Jufata Umwanya Uhagije Wokwitegura Imbere Yigikorwa Nyirizina Kanda hano umusubize
UMVA GANA VESITINE KURIFURASHE AGUHEHE EVAGIRIN IRIKUBIKORA SANA Kanda hano umusubize
mxandanjyiye umumama wo guha care numero 072667098 Kanda hano umusubize
uzaze nguhe umuti: 0782140863 Kanda hano umusubize
Mbanje kubasuhuza inama nagira uwo mugabo nuko yagana muganga akabimutekerereza maze aka muha imiti yongera ubushake Kanda hano umusubize
Yesuee! Mbega Ibibazo?Gushaka Umugabo Akagupfubya Ningorane Mvand Gana Kuamuganga Rwose. Kanda hano umusubize
unshaka yampamagara kuri 0723363079 Kanda hano umusubize
kowahuyenibibazo!Gusajya.Ukomezawihangane Kanda hano umusubize
mwandangiye umuntu wumumama wo guphubura 0726670798 Kanda hano umusubize
Shaka umudemu wimya 18 woguswera ndabizi guswera gos Kanda hano umusubize
MUREKE AGENDE AKATARAMAGARA BAJYA SOKO.NABAGUMIWE BARAHARI Kanda hano umusubize
Kwimenya, kumenya uwo muri kumwe hanyuma ugashaka tekinike ukoresha. Umunezero ugataha mu muryango. Gusenya biragatsindwa. Kanda hano umusubize
Muvandimwe ikibazo cyo kwikinisha uretse gutuma utabasha no gutera akabariro uko bikwiye,bishobora no kugukururira uburwayi butandukanye. Gusa iki kibazo ugihuriyeho n'abandi bagabo benshi kuko usanga bakira abasore barabyirirwagamo ugasanga mu gihe cyo gushaka bibakozeho. Uretse no kwikinisha ariko muri iki gihe usanga ingo ziri gusenyuka bitewe no kutitwara neza muri iki gikorwa bitewe n'uburwayi batazi cyangwa guhangayika bigatuma imwe mu myakura igira ikibazo ntikore neza. Ese mwari muziko buriya guhangayika,kurwara impyiko,Diabete ,,, bishobora gutuma unanirwa gukora imibonano mpuzabitsina uko bikwiye? nka bagenzi banjye nabafasha kuko maze kubona umubare munini wagiye ukira ubwo burwayi nyuma yo kubarangira umuti wa kizungu ariko ukomoka ku bimera haba izo ndwara zavuzwe haruguru cg ku bantu bikinishije bagahura n'icyo kibazo.Hari n'abandi usanga bararembejwe n'imitsi bigatuma batishyigura hari imiti yihariye yabugenewe. ushaka kubonana na muganga akagufasha wahamagara kuri iyi nimero cg ukanabandikira kuri wtspp 0783602726.Bakorera i kigali haruguru ya gare yo mu mugi.Ibi mbabwira mbifitiye gihamya pe kandi mubyizere. Kanda hano umusubize
SERGE!!!!! Reka Kubeshya Kuko Icyo Kiranyagisha Ninkakimwe Cya Semuhanuka. Byose Ni Mumutwe Iyo Miti Uvuga Utayifashe Ntacyo Ushobora Gusa Umuti Mwiza Ni Uwo Kwegera Abahanga Mubumenyi Buke Mfite Nuko Warinda Urugo Rwawe Gutya Akabariro Si Ugufata Imboro Yawe Ngo Yinjire Mu Gituba Cyumugore Wawe Gusa Ubyumve Neza!! Akabariro Kazima Ni Agatuma Umugore Wawe Arangiza!!! Unyumve Nezaakabariro Ka Ryoshywa Nuko Mwese Mumeze Neza Mumutwe Niba Wiyiziho Icyo Kibazo Kurangiza Vuba Si Ikibazo Pe Niyo Wamara Second2 Birahagije Kuba Wafasha Umugore Wawe Kurangiza Mugihe Arangiriza 1uhr(isaha)banza Wowe Urangirize Hanze Maze Ikoreshe Intoki Zawe2 Uzizunguza Kuri Rugongo Ye Nibishaka Bitware Isaha Buhoro Buhoro Uko Ufashe Umurego Winjize Sex Yawe Muye Wirinde Kurangirizamo Urangirize Hanze Wongere Ukoreshe Zantoki Zawe2 Mugihe Gito Umugore Uzamuha Kurangiza Nusha Arangize Na3 Maze Ubone Kurangirizamo NBUko Umumenyereza Gutyo Niko Kwivura Nawe Kuko Uzasanga Ukora 35minute bisanzwe Uzarangiza Nawe Arangize Amahora Asage Iwawe Kanda hano umusubize
Nanjye narabikoze kuburyo umudamu wanjye yagezeho ambwira ko ntakintu mukorera nuko mpindura uburyo bwo lujya nkoresha intoki none ubu igikorwa kiragenda neza akanyara nka kane ubundi nkabona kuyimwinjizamo Kanda hano umusubize
uzaze nguhe umuti:0782140863 Kanda hano umusubize
uzigukora kabisa Kanda hano umusubize
Uzamvugishe kuriyi nimero +258845709886 gusa ndi muri Moçambique tu bonança wataha bikemutse Kanda hano umusubize


text:
Uko yawurute ikoreshwa mu kwiyitaho no kongera ubwiza
«Ubusanzwe» yawurute ifatwa nka deseri ikundwa n’abana ndetse n’abantu bakuru,ariko ikaba ifite n’umwihariko wo gukoreshwa nka kimwe mu byongerera umuntu ubwiza,cyane cyane abagore n’abakobwa haba ku mubiri,ku misatsi,ku minwa ndetse no kugira uruhu rwiza rwo mu maso.
1.Iyo ufite iminwa ishishuka cyangwa ihora yumagaye ushobora gukoresha yawurute ikongera koroha no guhehera,ukoresheje yawurute n’umutobe w’indimu. Uko bikorwa ; ufata yawurute nkeya ugatonyangirizamo umutobe w’indimu mukeya,maze ukisiga mu munwa bikamaraho iminota 45maze ukabihanaguza ipamba,ubundi ugahira wisiga rabero kandi ukabikora nibura inshuro imwe ku munsi kugera igihe uzabona iminwa yawe isigaye imeze neza.
2.Iyo ufite ikibazo cyo kumagara ku ruhu cyangwa rukunda kuvuvuka cyangwa ushaka kwihanagura ibirungo by’ubwiza uba wisize nabwo wifashisha yawurute Uko bikorwa ; woga mu maso n’mazi n’isabuni bisanzwe ,maze ugafata yawurute ukaba ariyo wisiga mu maso aho gushyiramo andi mavuta kandi ntugire ikindi wisiga,ukayirarana ukazakaraba mu gitondo noneho wisiga amavuta
usanzwe wisiga.
3.Ibi kandi ushobora no kubikora ushaka gukura amabara y’umukara akunda kuza ku maso,maze ukisiga yawurute ukayikaraba mu munota 10,ukabikora buri munsi ya mabara agenda ashiraho uko iminsi ishira.
4.Iyo ufite amatashe mu maso yaba amabara cyangwa inkovu z‘ibiheri nyinshi,yawurute igufasha kuyamaraho burundu. Uko bikorwa ; ufata yawurute ukavanga n’umutobe w’indimu,maze ukabyisiga mu maso usa nuwimasa wibanda cyane ahari amabara kugeza ubwo wumva umubiri ushyushye maze ukabona koga mu maso kandi ukabikora nibura inshuro 2 mu cyumweru.
5.Yawurute kandi ikoreshwa mu kwita ku bwiza bw’umusatsi kuko ibamo vitamini zikuza umusatsi kandi zikanawurinda gucikagurika. Uko bikorwa ; ufata yawurute ukayisiga mu musatsi wose,maze ukayirekeramo nibura iminota 30 wambayemo isashi ituma umwuka udasohoka,hanyuma ukaza gukarabamo ukoresheje shampoo
Uku niko ushobora gukoresha yawurute,mu kwiyitaho no kongera ubwiza bigatuma ugira uruhu rwiza,iminwa ihehereye ndetse n’umusatsi umeze neza.
Claire Umumararungu/agakiza.org


text:
Brian Blessed wamenyekanye mu ndirimbo [ Dutarame ] yemeje ko mu ntangiriro z’umwaka wa 2018 azashyira hanze indirimbo ihimbaza Imana yakoranye n’umuhanzi w’Umunyarwanda utuye mu gihugu cya Canada witwa Elijah Gasangwa .
Ibi yabitangarije mu kiganiro yagiranye n’umunyamakuru wa Ibyishimo.com mu gitondo cyo kuri uyu wa Gatanu tariki 22 Ukuboza 2017 .
Kimwe n’abandi bahanzi bose , Brian nawe ashimangira ko mu myaka yashize yahoze akunda uko uyu muhanzi yaririmbaga , kandi ko yari ikitegererezo cye mu murimo w’Imana.
Ati :” nakundaga ukuntu yaririmbaga neza , cyera nkiri muto namufataga nk’umuntu w’icyitegererezo mu murimo w’Imana by’umwihariko nk’umuririmbyi. Ubu amaze imyaka igera kuri 15 muri canada.”
Elijah Gasangwa utuye muri Canada afite ubwene gihugu bw’icyo gihugu . Mu buhanzi bwe akoresha amazina ya LUCKY – G . Uyu mugabo yahoze ari umuririmbyi , byanatumye we n’abo baririmbanaga muri Korali bazenguruka ibihugu bitandukanye by’uburayi na Amerika bavuga ubutumwa.
Brian akomeza ati :” ni umunyarwanda uba muri Canada, yahoze aririmba akiri hano mu Rwanda cyera , yaririmbye mu matsinda atandukanye yo kuramya no guhimbaza. Abamumenye cyane bamumenye ubwo yaririmbaga muri Korali Imirasire y’i Gahini anayibera umuyobozi mu myaka yashize. Icyo gihe nibwo bazenguraka ibihugu byinshi nko mu Ubwongereza na America.”
Uko gukorana indirimbo byaje :
Brian yatangarije Umunyamakuru wa Ibyishimo.com ko igitekerezo cyo gukorana indirimbo na Lucky – G cyaturutse k’umuhuro wabo bombi ubwo bari bitabiriye igitaramo cyari cyatumiwemo umuhanzikazi Zaza.
Ati :” igihe aherukira mu Rwanda ( Lucky – G ) yarantunguye ubwo navaga k’uruhimbi maze kuririmba mu gitaramo cya Billy Jakes yise ‘ Umunyamateka ‘ . Yaje kunsuhuza ntabitekerezaga , impamvu ni uko namuherukaga muri 2003 , byari ibihe byiza kongera kumubona. Twahise dupanga umushinga w’indirimbo twembi , mpita mpimba indirimbo nyita ‘ You will do it again ‘ bisobanuye ngo ( Uzongera ubikore) .”
Yemeje ko amagambo yose azumvikana muri iyi ndirimbo ari mu gitabo cy’ibyanditswe byera muri Josuwa 23 : 8.


text:
Akarere ka Kirehe karakize ikibazo ni imyumvire-Min Kaboneka
Minisitiri w’ubutegetsi bw’igihugu asanga akarere ka kirehe gafite ubukungu butabyazwa umusaruro uko bikwiye kuko hakigaragara inzara n’umwanda.
Yabivugiye mu nama mpuzabikorwa y’akarere ka Kirehe yo kuwa 15 Nzeri 2015 ubwo hasinywaga imihigo y’imirenge.
Yashingiye ku kigereranyo kimaze iminsi gisohotse kigaragaza uko uturere dukurikirana hagendewe ku mibereho y’abaturage mu kwikura mu bukene.
Yagize ati “Kirehe yagombye kuba imbere mu turere dufite abaturage bafite ubuzima bwiza kuko ifite ibyangombwa byose ati “igihugu kirarwana no kuva mu nzira y’ubukene  ntimugire ngo bizahera ahandi ni hano i Kirehe,hagomba ubufatanye mu bayobozi kuva mu midugudu kugera mu nzego z’akarere mwarakara mwakwishima akarere kari mu biganza byanyu mwe bayoboziâ€.
Yakomeje agira ati“Aka karere niko ka mbere MINAGRI ishyiramo amafaranga menshi muri gahunda y’ubuhinzi hari ibyagezweho byinshi ariko Kirehe ntiyagombye kuba mu turere abana barware bwaki, isuku nke, imirire mibi, ibikenewe byose birahari ikibazo ni imyumvireâ€.
Yagaye abaturage bitwara nabi mu ngo zabo ati “umuntu arahabwa inka akabona amata yose akagurisha,ufite inkoko amagi yose akagurisha, uhinze imboga zose akagurisha mu bafashe bahindure iyo myumvire.
Minisitiri w’ubuhinzi Mukeshimana Geraldine yasabye abayobozi b’inzego z’ibanze kongera imbaraga mu gukangurira abaturage guhinga imbuto nziza bakoresha n’inyongera musaruro.
Ati “iyi mihigo ni ingirakamaro muri gahunda y’ubuhinzi ni mwegere abaturage mubafashe mutange raporo ibikenewe babibonere igihe kandi mufashe abaturage guhinga neza birinda  kuvangavanga ibihingwa mubakangurira gukoresha ifumbireâ€.
Yatangajwe no kumva akarere ka Kirehe ku mwanya wa 17 mu kwikura mu bukene ati“ ni iki gitera ubukene mu baturage banyu muhinga mukeza?ni iki gitera bwaki? ni ikibazo gikomeye mukwiye gukemura kuko nubwo mwaba abambere mu bindi abana bakadindira byaba ari imfabusa.
Minisitiri Kaboneka yasabye abayobozi gutangira igikorwa cyo guhigura imihigo cyane cyane bakangurira abaturage kwitabira gutanga mituweri.


text:
Mu myaka 6 kwiga mu byiciro bizasezererwa burundu
Yanditswe na MUGISHA BENIGNE
Hagamijwe kongera ireme ry’uburezi mu mashuri abanza, kwiga mu byiciro (Shift) bizasezererwa burundu mu mashuri abanza mu gihe k’imyaka 6.
Nk’uko bitangazwa na Nzitabakuze Claudien, Umuyobozi mu Kigo k’igihugu cy’uburezi (REB) ushinzwe imicungire y’abarimu n’amahugurwa, ngo iyi gahunda izatangirira mu mwaka wa 6 w’amashuri abanza, bikazagenda bikomereza mu mashuri yo hasi kugeza mu mwaka wa 6.
Ati “Guhera umwaka utaha abanyeshuri bo mwaka wa 6 w’amashuri abanza ntibazongera kwiga mu byiciro 2, iyi gahunda tuzagenda tuyimanura mu mashuri yo hasi uko imyaka igenda ihita, mu myaka 6 bikazaba bivuyeho burundu.”
Nzitabakuze avuga ko ibi bije mu rwego rwo kuzamura ireme ry’uburezi mu mashuri abanza, ngo kuko byari bimaze kugaragara ko umwarimu adahabwa umwanya uhagije wo kwigisha, uwo gutegura amasomo ndetse n’uwo gukurikirana no gukosora imikoro abanyeshuri bahabwa.”
Avuga ko kwiga mu kiciro kimwe bije gukemura ikibazo cy’umwanya udahagije umurezi yabaga afite, bikazamufasha gutanga isomo yariteguye neza kandi akanabona umwanya uhagije wo gukoresha imyitozo no gutanga imikoro.
Yagize ati “Twamaze kubiganiraho n’abarezi kandi barabyishimiye, tariki ya 21 Ukuboza 2017 twaganiriye n’uturere kuri izi mpinduka dusanga bazifuzaga cyane, ndetse twanasanze mu myaka ya 6 y’amashuri abanza babikoraga bitemewe, ariko bigakorwa mu rwego rwo gushakira abanyeshuri umwanya w’imyitozo, kurangiza ibiteganyijwe kwigishwa kugira ngo bazinjire mu bizamini bya Leta bariteguye neza.”
Nzitabakuze avuga ko ibi bizorohereza abarimu mu murimo wabo bikanafasha abanyeshuri gukurikira neza amasomo yabo no kuyacengera, bikaba byitezweho kuzamura ireme ry’uburezi mu mashuri abanza.
Avuga kandi ko iyi gahunda nigerwaho izafasha abarezi kubona akanya ko guhumeka mu kazi kabo no gushyira mu bikorwa integenyanyigisho nshya ikoreshwa mu mashuri abanza, bityo ikabasha gutanga umusaruro yitezweho.
Abarezi n’ababyeyi bishimiye iyi gahunda iteganywa mu mashuri abanza mu myaka 6 iri imbere, aho benshi muri bo bemeza ko izakemura ibibazo by’umwanya muto wabonekaga mu kwigisha, bityo abanyeshuri na bo hakaba ubwo babihomberamo ntibasobanukirwe neza ibyo bigishijwe.
Nzeyimana Alphonse ni umwarimu, avuga ko iyi gahunda ari nziza cyane ku barezi no ku banyeshuri kuko izafasha kongera umusaruro w’imitsindire y’abanyeshuri.
Ati “Iyi gahunda turashimiye, nta ko isa kuko ije kudufasha nk’abarezi kubona umwanya uhagije wo gutanga amasomo, gukoresha imyitozo n’imikoro ndetse no gukosora.”
Ntibyari byoroshye kwigisha isomo umwana mu gitondo, mu gihe wagombye kumuha imyitozo ya ryo nyuma ya saa sita, ugatangirana n’ikindi kiciro cy’abiga icyo gihe, byari imvune ikomeye ku barezi, ariko bikanaba igihombo ku banyeshuri.”
Mukagatare Marie Angelique we ni umubyeyi, avuga ko na we yishimiye izi mpinduka zigiye gushyirwa mu mashuri abanza, kuko zizafasha abana kwiga neza no gusobanukirwa amasomo bahabwa, bityo bakagira ubumenyi buhamye.
Ati “Nange nk’umubyeyi ndabyishimiye, abana bacu bagiye kwiga neza mu mashuri abanza, abarimu bazoroherwa n’abanyeshuri babibonemo inyungu y’ubumenyi bwisumbuye, gusa icyaduha bakazanabakura ku kwiga mu mpeshyi kuko bahura n’izuba ryinshi.”
Ku kijyanye n’impinduka z’umwaka w’amashuri byifuzwa n’ababyeyi benshi hagasubiraho uwahozeho, Nzitabakuze yavuze ko biri mu nyigo, ariko ngo mu gihe kitarambiranye ibyavuye muri iyo nyigo bizatangarizwa Abanyarwanda.
TANGA IGITEKEREZO
Leave a Reply
Be the First to Comment!


text:
Terezina Isen w’imyaka 87 y’amavuko, ni umukecuru ufite abana batatu, abuzukuru icyenda n’abuzukuruza batanu, nyamara n’ubwo akuze afite icyizere cyo kwegukana ikamba rya Miss Granny Bumbum mu gihugu cya Brazil, abikesha imiterere y’inyuma ye (ikibuno) abona ntawabasha kumuhiga.
Mu gihugu cya Brazil, buri mwaka hasanzwe haba amarushanwa y’ubwiza ariko bwibanda cyane ku miterere y’inyuma, aho umukobwa utsinda aba ari ufite ikibuno giteye neza kurusha abandi. Muri uyu mwaka wa 2016 ariko wo habayemo agashya, kuko hongewemo ibyiciro hagahabwa amahirwe n’abagore bakuze ngo nabo bahatane.
Ku myaka ye 87, arashaka kwambikwa ikamba rya Miss Bumbum
Mu marushanwa y’uyu mwaka wa 2016, abagore bakuze benshi biyemeje guhatana, ukuze kurusha abandi akaba ari Terezina Isen w’imyaka 87 n’ubwo hari abandi bamugwa mu ntege mu myaka. Uyu mukecuru w’umupfakazi, amaze iminsi akora ibishoboka byose ngo agaragare neza kuburyo azabasha guhigika bagenzi be.
Aganira na Daily Mail yagize ati: "Nenda kuzuza imyaka 90 ariko niyumva nk’urubyiruko, kandi si uko niyumva gusa imbere, n’inyuma mbona nkigaragara nk’inkumi. Simeze nka ba bakecuru usanga bafite iminkanyari myinshi ku ruhu kandi inda yanjye nayo iracyameze neza, buri gice cy’umubiri kiri mu mwanya wacyo. Kuva na cyera nkiri muto cyane, nari umukobwa w’igitangaza mu mujyi wacu, nari umukobwa buri wese yarangariraga. Ubu rero, ni igihe cyo kwerekana ko ari ko bikimeze".
Aha yari kwa muganga bamukorera ubuvuzi bw’imitsi ngo iminkanyari ye itagaragara cyane
Terezina wo mu mujyi wa Salvador muri Brazil, yashatse umugabo afite imyaka 21 y’amavuko ariko aza gupfusha umugabo we bamaranye imyaka 42 babana, ariko avuga ko kuba wenyine byatumye yongera kugaragara nk’ukiri muto. Agira ati: "Umugabo wanjye ntabwo yajyaga ampa ubwisanzure ngo nsohoke nidagadure, ubuzima bwanjye turi kumwe bwari ubwo gukora imirimo yo mu rugo no kwita ku bana. Nahoraga kuva cyera mfite inzozi zo kuzaba Miss, maze kumva ko muri aya marushanwa barimo kwemera n’abagore bakuze, nahise niyemeza nanjye guhatanira ikamba rya Miss Bumbum".
Undi ukuze uri muri aya marushanwa, ni uwitwa Eliza Gattermayer w’imyaka 63 y’amavuko. Uyu we avuga ko umubiri we uteye neza cyane kandi akaba atarigeze yibagisha cyangwa ngo akore ibindi byatuma akomeza kwihindura inkumi, ubwiza karemano n’ikimero gituma agaragara nk’ukiri muto akaba yizeye ko bizamufasha gutsinda akambikwa ikamba rya Miss Bumbum.
Uyu Eliza w’imyaka 63 we ngo yumva nta kabuza azegukana ikamba
Eliza avuga ko nyuma yo gushakana n’umugabo we bakabana nabi, yumvise abohotse ubwo batandukanaga mu myaka 5 ishize, nyuma yo kubana imyaka isaga 30 mu ntonganya. Avuga ko agaragara nk’umugore w’igitangaza n’ubwo akuze kandi akaba yifuza gutwara umutima abagabo benshi binyuze muri aya marushanwa.
Agira ati: "Nkimara gutandukana n’umugabo nahise numva mbohotse nkora ibintu byose nari mfite inzozi zo gukora, inzozi zanjye zari izo kuba Miss kandi mu myaka yashize nagiye nitabira amarushanwa atandukanye mbasha no gutsinda amwe muri yo. No muri Miss Bumbum, ndashaka kwereka abagore tungana ko ubuzima bugomba gukomeza, utagomba kwicara mu rugo ngo urebe televiziyo cyangwa ukore ibindi wihebye utegereje gupfa. Nibandeba bajye babona ko no mu myaka y’ubukure ushobora kuba mwiza kandi ugakurura abagabo benshi. Nindamuka negukanye ikamba rya Miss Bumbum, nzi neza ko abagabo benshi nzabatwara umutima. N’iyo ntatsinda kandi, ntibizambuza gukora ibishoboka byose ngo ntume abagabo benshi bampanga amaso"
Eliza yifuza ko amarushanwa ya Miss Bumbum yazasiga abagabo bamuhanze amaso ku bwinshi
Amarushanwa ya Miss Bumbum azasozwa mu kwezi k’Ugushyingo uyu mwaka, mbere y’isozwa ry’amarushanwa abahatana bakaba bazakora ibikorwa bitandukanye by’imyiyerekano birimo ibyo bazakorera ku mazi bambaye utwenda two kogana n’ibindi bizatuma bagaragaza imiterere y’ubwiza bwabo.


text:
Mukanjishi Bertilde uvuga ko yatawe n’umugabo akamusigira abana bane, aba mu nzu isakajwe ibiti by’imyumbati bigeretse ku mabati yatobaguritse ku buryo iyo imvura iguye ibanyagira, izuba ryava bakabura uko baryugama.
Atuye mu Karere ka Gatsibo mu Murenge wa Remera mu Kagali ka Bushobora mu Mudugudu w’Akamabuye.
Ngo ahorana impungenge z’uko urukuta rumwe rw’inzu rwenda kugwa rushobora kuzahirimira abana be bato, bityo kuri ubu akaba iyo agiye guhinga adashobora gusiga abana be mu rugo ahubwo agahitamo kubagendana.
“Mu nzara yo mu minsi ishize umugabo yarantaye ansigana n’abana, uretse kuba nta kabati na kamwe kazima kari kuri iyi nzu, urabona na runo ruhande rwo hepfo rugiye kukwa mpora mfite impungenge zo gusiga abana mu rugo, ubu abatoya nsigaye mpitamo kubagendana kugira ngo kitazabagwira ntahari,” uku ni ko yabwiye Izubarirashe.rw.
Bamwe mu baturanyi b’uyu mugore bavuga ko inzu abamo ibangamiye cyane ubuzima bwe n’ubwumurya ngo we. Mu nama ziba ngo ntibasiba kugaragaza ko uyu mugore ashobora kuzagwirwa n’iyi nzu ariko ngo bakabona ubuyobozi bw’umudugudu butabyitaho.
Mutaribana Gédeon umwe mu baturanyi b’uyu mugore aganira n’Izubarirashe.rw yagize ati: “Twebwe duhora twiteguye kumubumbira amatafari mu gihe cyose ubuyobozi bushobora kubipanga mu muganda, inzu abamo ni inzu ishaje, ni gatoya kariho nk’utubati dutandatu kandi afite abana benshi, rwose we nta bushobozi yabona bwo kwiyubakira.”
Undi muturage witwa Nsabimana Donath uvuga ko akora umwuga w’ubufundi, avuga ko ubuyobozi buramutse bumuboneye amabati, abaturage biteguye kuba bamwubakira.
Nsabimana Donath yagize ati: “Urabona ko amabati yashaje banageretse ibirere by’ibivovo hejuru, buriya habonetse ubufasha Leta ikamubonera nk’amabati, abaturage bashyiraho na bo inkunga yo kubumba natwe nk’abafundi tukaba twamufasha kuyimuzamurira.”
Bugabo Philbert, Umunyamabanga Nshingwabikorwa w’Akagari ka Bushobora avuga ko ikibazo cy’uyu mugore bakizi, bityo ngo ubuyobozi bw’aka kagali bukaba bugiye gushaka uko bwamukorera ubuvugizi mu nzego zo hejuru akaba yakubakirwa bitewe n’uko yatawe n’umugabo kandi akaba abarizwa mu cyiciro cya mbere cy’ubudehe.
Mary Kantengwa, Umuyobozi w’Akarere ka Gatsibo wungirijwe ushinzwe imibereho myiza y’abaturage yavuze ko Akarere ka Gatsibo karimo kuganira n’abafatanyabikorwa bako kugira ngo abantu batishoboye baba mu nzu zitameze neza babe bakubakirwa, ariko ngo by’umwihariko uyu mugore bigaragara ko afite inzu imeze nabi cyane, bityo akaba agiye kubakirwa inzu mu gihe kitarenze ukwezi kumwe.
Mary Kantengwa umuyobozi w’akarere wungirije ushinzwe imibereho myiza y’abaturage yagize ati: “Uwo muturage umeze nabi cyane niwe tugiye guheraho ,turumva bigeye gufata nk’ukwezi kugirango tube tumurangirije.”
Uyu muturage avuga ko mu gihe azaba abonye inzu yo kubamo ntakabuza ko ubuzima bwe n’ubwumuryango we buzamera neza.


text:
Abagize Orchestre Amariza ikorera mu Karere ka Nyamagabe mu Murenge wa Gatare bibaza impamvu akarere katabishyura amafaranga batsindiye mu marushanwa.
Bavuga ko bari batsindiye miliyoni imwe y’amafaranga y’u Rwanda ubwo bitabiraga amarushanwa ya komisiyo y’igihugu y’ubumwe n’ubwiyunge i Kigali yabaye kuwa 7 Ukwakira 2016.
Bavuga ko bababazwa no kuba abo mu tundi turere bakoranye amarushanwa barabashije kubona amafaranga batsindiye ariko bo amaso akaba yaraheze mu kirere.
Rusingizandekwe Jean de Dieu uhagarariye iri tsinda yagarutse kuri iki kibazo ubwo ubuyobozi bw’Intara y’Amajyepfo bwasuraga abaturage muri gahunda yo kubakemurira ikibazo.
Yagize ati “Twebwe twarinze no kujya ku rwego rw’Igihugu turababwira tuti ‘ko amafaranga yacu tutayabonye batubwira ko bayohereje ariko ntayo baduhaye’.”
Ubwo yaganiraga n’Izubarirashe.rw, Rusingizandekwe yeruye ko ngo ushinzwe intore ku karere yamubwiye ko ntayo bazabona.
Yagize ati “Bamaze kutumenyesha ko amafaranga ari ku karere twihutiye kujya kubaza ushinzwe intore arambwira ngo ntayo tuzabona tuzarege aho dushaka.”
Gusa Uwimana Eric ushinzwe ibikorwa by’itorero na gahunda ya Ndi Umunyarwanda mu Karere ka Nyamagabe ahakana ibyo ashinjwa kubabwira yivuye inyuma.
Uwimana yagize ati “Ibyo amafaranga bavuga ni byo ariko ayo magambo yo ni uko babyumvaga nabi wenda kubera ikibazo bari bafite bakumva wenda badasobanukiwe ibyo umusobanurira wamubwira ngo systeme ntiyari imeze neza, ntabyumve ariko ayo magambo yo ntawayavuga by’umwihariko nk’umutahira w’Intore.”
Gusa avuga ko ngo amafaranga yo yamaze kuboneka ndetse na we akavuga ko mu cyumweru kimwe bazaba bishuye.
Ati “Igisigaye ni ukutwoherereza konti tukabaha amafaranga yabo.”
Umuyobozi w’Akarere ka Nyamagabe Mugisha Philbert yemeye iby’uyu mwenda, avuga ko ngo mu cyumweru kimwe bazahabwa amafaranga yabo.
Yagize ati “Turabizeza ko amafaranga yabo bazakuba bayabonye mu cyumweru kimwe gusa.”
Mugisha avuga ko hari ikibazo bagombaga kubanza gukemura bafatanyije na minisiteri y’imari n’igenamigambi kugira ngo aba baririmbyi babone amafaranga yabo.
Yagize ati “Harimo ikibazo kugira ngo amafaranga yabo yoherezwe kuko nta murongo wagaragazaga ko abagiye mu marushanwa tuzabishyura ariko uyu munsi turi aha twavuganye n’umukozi wacu ushinzwe ingengo y’imari atubwira ko minisiteri y’imari yaduhaye ubwo burenganzira kugira ngo tubishyure miliyoni imwe ariko hari n’undi tuzahereza ibihumbi 500 yatsindiye mu muvugo, turabishyura rwose ntabwo byarenza icyumweru.”


text:
Ibyo byatangajwe n’imiryango mpuzamahanga itegamiye kuri Leta ikorera mu duce tw’amajyepfo ashyira iburengerazuba n’amajyaruguru ashyira iburasirazuba bwa teritwari ya Manono mu majyaruguru y’Intara ya Katanga.
Impunzi zirenga 12000 zatangiye guhunga iyi mirwano
Amakuru dukesha Radio Okapi, avuga ko abagera ku 6 644 bo mu duce twa Kishale na Kilundu mu birometero 205 uvuye i Manono bavanywe mu byabo hagati y’italiki ya 2 na 7 Werurwe 2014, bahungira mu gace ka Shamwana.
Nk’uko imiryango itegamiye kuri Leta ikomeza ibitangaza, abantu ibihumbi 6 byavuye mu gace ka Lwaba byerekeza mu gace ka Ntambwe mu majyaruguru ashyira iburasirazuba bwa Manono.
Amazu amagana n’amagana yaratwitswe muri Manono
Ibyo byemezwa na none na , Sylvestre Amundala, ushinzwe ibikorwa by’iterambere muri ako gace yagize ati :«ni ukuri, inyeshyamba zari zaje zigamije gutwika amazu yo mu rusisiro rwa Kyungu mu birometero 25 uvuye mu gace ka Shamwana.
Izo nyeshyamba zatemye abana b’umuyobozi w’urusisiro, babarega kuba ibyitso by’ingabo za Leta. Inyeshyamba zatwitse n’izindi nsisiro zihana imbibi n’urwa Kyungu.»
Abdou Nyampeta-Imirasire.com


text:
Kuri iki cyumweru tariki ya 23 Nyakanga 2017, mu Murenge wa Kirehe mu Kagari ka Nyabikokora niho ibikorwa by’umunsi byatangiriye aho Umukandida wa FPR Inkotanyi, Paul Kagame ava yerekeza mu Karere ka Ngoma na Rwamagana.
Mbere yo kuganira n’abaturage bitabiriye ibikorwa byo kwiyamamaza yabanjirijwe na Uwamariya Odette wabaye Guverineri w’Intara y’Uburasirazuba wahawe umwanya kugira ngo ageze ku bari aha ibyo aka karere kagezeho.
Yagize ati “Muri 2010 aka karere nta mashanyarazi kari gafite, kari kuri 0%. Uyu munsi kageze kuri 27%... aka karere ni kamwe mu turere mwafashije kugira ngo kavugurure ubuhinzi n’ubworozi. Mu myaka irindwi ishize, gahunda yo kuhira yikubye inshuro zirindwi.”
Paul Kagame yageze I Kirehe aherekejwe n’umufasha we. Mu ijambo P.Kagame uhatanira kuyobora u Rwanda yagize ati “Mu myaka irindwi turashaka gukora byinshi, kubaka imihanda…Mu myaka ya mbere ibiri uyu muhanda uzaba warakozwe, ari kaburimbo nziza cyane kuko ubu waratangiye guhera Kagitumba ukagera Kayonza no kugera ku Rusomo.
Ibyo ni ukugira ngo mwebwe baturage ba Kirehe n’abandi Banyarwanda bose bo muri aka karere mugire ibikorwa by’amajyambere bibafasha kwiteza imbere no gukora ibibateza imbere n’imiryango yanyu n’igihugu cyacu cyose.
Kirehe yagiye usibye ibibazo bisanzwe yagiye ikemura, hari n’ibindi byagiye biyigeraho. Muzi abantu bagiye birukanwa mu bihugu duturanye bazira icyo baricyo, ngo bazira ko bafite amaraso y’ubunyarwanda. Ibyo nabyo aho tugeze nabyo ni don’t touch [nta korwaho]. Hanyuma uwo basagariye turamwakira, tukamutuza, tukamufasha nawe agakomeza akiyubaka. Niko bizagenda rero, abirukanywe batuganye, batashye twagerageje gukora ibishoboka byose ngo bature iwabo nubwo bamwe batarabona aho batura, ubutaka bakoresha ngo biteze imbere ariko nabyo turi gukomeza kubikemura.”
Paul Kagame watanzwe n’ishyaka FPR Inkotanyi yibukije abanyakirehe ko ‘Umunyarwandakazi ari ntakinishwa’
Paul Kagame ati “Umukobwa, umunyarwandakazi wese ni don’t touch [ntakorwaho] ubumwe bwacu ni don’t touch, ntibukinishwe.. naho ibindi ni ugutegereza iriya tariki ya 4 Kanama.”


text:
Kuri uyu wa 31 Ukwakira,2014, Airtel Rwanda yatangije gahunda yo guha amahirwe abafatabuguzi bayo yo gutsindira ibihembo bikomeye kandi bishimishije mu mpera z’umwaka. Muri iyi gahunda abantu bazabasha gutsindira inzu zigera ku 8 ndetse n’amafaranga menshi.
Kuri uyu wa 31 Ukwakira,2014, Airtel Rwanda yatangije gahunda yo guha amahirwe abafatabuguzi bayo yo gutsindira ibihembo bikomeye kandi bishimishije mu mpera z’umwaka. Muri iyi gahunda abantu bazabasha gutsindira inzu zigera ku 8 ndetse n’amafaranga menshi.
Iyi gahunda yishwe Ikirengaaa Festive Promotion, izamara ibyumweru 8 aho abafatabuguzi bagera ku bihumbi 30 bazatsindira ibihembo by’akataraboneka mu mpera z’ibiruhuko bisoza umwaka.
Umuyobozi wa Airtel ushinzwe iyamamazabikorwa, Bwana Indrajeet Singh yagize ati “Bizaba ari bihe bitazibagirana ku bafatabuguzi bacu. Umuryango wa Airtel uhora utegereje ibi bihe bisoza umwaka kugira ngo tubashe gushimira abafatabuguzi bacu ku buryo batuba hafi mu gihe cyose cy’umwaka. Twishimiye cyane gukora ibi kuko u Rwanda rukwiye Ibyiza”
Akomeza gusobanura iby’iyi gahunda, Singh yavuze ko muri yo hazatangwa ibintu bishobora guhindura ubuzima bw’abantu nk’amazu ari mu mujyi wa Kigali y’ibyumba bitatu byo kuraramo, mbese ibasha guturwamo n’umuryango wose.
Uribaza uko wabigenza ngo winjira muri iyi gahunda? Kugira ngo umuntu abashe kwinjira mu bahatanira ibihembo bya buri munsi cyangwa se n’ibya buri cyumweru bisaba kugura amafaranga yo guhamagara buri munsi, kugura ipaki ya internet ukanda*456*8#, kugura ipaki yo guhamagara uhamagara MAMO kuri 141 cyangwa se ugakoresha Airtel Money ukanda *182#.
Buri cyumweru umuntu umwe azajya atsindira inzu, babiri bazajya batsindira amafaranga ibihumbi 50 ku munsi ndetse n’abarenga 500 batsindire amafaranga yo guhamagara buri munsi. Asoza Singh yagize ati “Bigiye kuba ibihe byiza kandi bazagira n’amahirwe yo kwinjira muri ibi bihe by’ibyishimo n’umunezero bafite impano nziza tubaha. Airtel izakomeza gukora byinshi kugira ngo abakiriya bayo bagume ku murongo”
Umuhoza Honore – Imirasire.com


text:
ABAGABO BAKUNDA UMUGORE URANGWA N’IYIHE MYITWARIRE?
Mu minsi yashize mwatubwiye imyitwarire iranga abagabo bityo abagore babo bakarushaho kubakunda, none ndashaka kumenya n’imyitwarire yandanga nk’umugore kandi igatera ishema umugabo wanjye!
Igisubizo cy’Abatoza b’Ingo: urakoze nawe gutinyuka kwibariza ikibazo! Umugore mwiza na we agira ibimuranga. Gusa ni byinshi, byose ntitwabishyira ku rubuga rw’abatoza b’ingo! Reka tukubwire bimwe mu byo abagabo bakundira abagore babo.
Abagabo bakunda umugore ugira isuku: isuku ku mubiri, ku mutima, ku myambaro, no mu rugo. Akenshi iyo bavuga ko umugore asusurutsa urugo, iyo suku iba irimo.
Abagabo bakunda umugore umenya kwakira abashyitsi: akabakira mu byishimo, akabaganiriza kandi buri wese akamwubaha. Iyo avugwa neza n’abagenda mu rugo rwe, aba ari ishema ry’umugabo we!
Abagabo bakunda umugore amenya kuzirikana umugabo we: umugabo akenshi ugirango ni umwana wawe mukuru. Witoza kumutoranyiriza ibyiza mbere y’abandi. Uramenye nta mushyitsi umuruta! Uzamenye kumuvana muri rusange, mu kivunge, n’aho byaba bitabuze, umenye ko mu mafunguro iryiza cyane ari irye. Tuboneyeho no kukubwira ko umugore mwiza amenya icyo umugabo we akunda.
Abagabo bakunda, umugore umenya gushyira ibintu ku murongo: akamenya aho afashije n’aho abariza buri kintu cyane cyane iby’agaciro. Nk’impapuro z’ubutaka, iz’urugendo, indangamanota z’abana, impamyabumenyi cyangwa impamyabushobozi niba muzifite, n’ibindi.
Abagabo bakunda umugore unyurwa: kunyurwa ni ni umwitozo w’ingenzi buri mugore aba agomba kugira. Icyo umugabo agukoreye, ukamenya kugira ijisho rikibona vuba kandi ugashimira. Uramenye umugabo atazatakaza imbaraga mu gikorwa iki n’iki ngo nikirangira ubifate nk’ibisanzwe. Byamuca intege!
Abagabo bakunda umugore umenya gushishoreza urugo rwe: aha twavuga ku bikenewe. Ikindi kandi iyo afite ubwo bushishozi, aba ari we mujyanama wa mbere w’umugabo. Nubona umugabo wawe afite abandi agisha inama atabikubwiye uzamenye ko yagaye ubushishozi bwawe. Gusa hari igihe ibyo agishaho inama uba nta gitekerezo ubifiteho, bwo muyigisha ahandi, ariko na bwo mwembi mukaba mubiziranyeho. Ku buryo inama undi abahaye, mubasha gusuzumira hamwe niba ihuye n’icyo mwari mukeneye kandi kitabangamiye indangagaciro z’urugo rwanyu.
Abagabo bakunda umugore umenya umwihariko ahuriyeho n’umugabo we bonyine:aha turashaka kuvuga kumenya utwambaro twanyu tw’imbere n’icyumba muraramo. Si rusange, si iby’umukozi. Mu bwumvikane, binatewe n’ufite umwanya, mwabyumvikanaho, ariko byibura bikitabwaho n’umwe muri mwe.
Abagabo bakunda umugore ugerageza kubona igihe cyo kuba hamwe n’umugabo we bari bonyine: abagabo ntibakunda kuba bonyine. Twa ducogocogo tw’urugo jya umenya kudushyira ku murongo kuko ntitujya turangira. Abagabo bakunda gutinda mu kabari cyangwa bakaba mu kazi kugeza ijoro riguye baba bahunga irungu. Si buri gihe kandi bahigira imico myiza, hari igihe basakuma. None se utabonetse ngo muvugane ibyubaka urugo rwanyu, wumva ari nde wundi wagusimbura? Jya umenya guhitamo muri byinshi ufite byo gukora ubanze iby’ingenzi, nibiba byinshi ubanze ibyihutirwa, nibiba byinshi ukore ibidashobora gusimburwa byonyine. Ubundi ube hamwe n’umugabo wawe.
Abagabo bakunda umugore umenya igihe cyo kuvuga ikibazo afite cyangwa icyamubabaje: wifata ibihe byiza ngo abe ari byo uhinduramo urubuga rwo kuvugiramo ibitagenda. Mumenye kuvugana no kugena igihe cyo kuganira no kureba ibigenda n’ibitagenda.
Abagabo bakunda umugore umenya uko umugabo ameze kandi akabyitwaramo neza:niba ananiwe, ashonje, arwaye, yabuze amafaranga, aha uba ugomba kumuba hafi kuko ni ibihe bitorohera abagabo bose muri rusange. Ntuzamusonge umutura ibibazo, ahubwo bizabe igihe cyo gushyira imbaraga mu gushaka ibisubizo. Naba ameze neza kandi, uzabimenye noneho usabe guteteshwa!
Abagabo bakunda umugore utigira nyoni nyinshi mu buriri: hari abagera mu mushyikirano w’abashakanye, bagakora nk’aho ari umugabo wari ubikeneye umugore ntacyo bimubwiye. Biba byiza cyane iyo wemeye kubigiramo uruhare! Nta kiba giteye isoni kirengeje ko wamwambariye ubusa! Yagushatse agira ngo muri icyo gikorwa mwese mugirirane akamaro. Ni wowe yagiriye icyizere ko mwasangira byose bikarushaho kuryoha, wimutera kukwibazaho no gushakishiriza umunezero hanze yawe kandi nawe wifitemo ubushobozi bwo kuwugira no kuwutanga.
Abagabo bakunda umugore umenya guhanga udushya cyane cyane mu myambarire no mu gikoni: dutekereza ko ibi bitagoye cyane kuko muri kamere y’abagore habamo kwibuka cyane no kurambirwa vuba. Umugore yibuka imyenda yose uko yagiye ayambara kuva ku cyumweru cya mbere cy’ukwezi kugeza ku cya nyuma. Abagira myinshi, ukwezi gukurikiraho abura icyo yambara! Uwo afashe akabona awuheruka bityo bityo. Ni byiza kandi abagabo barabikunda! Gusa uritonde umutungo w’urugo wose utazashirira muri ibyo. Aha na ho bisaba ubushishozi no kubiganiraho n’uwo mwashakanye, kugirango udasesagura. Imwe mu mpamvu zijya zitera abagabo guca inyuma abagore ni uguhora mu bintu bimwe, urajye menya guhinduranya amafunguro, wibande ku byo umugabo wawe akunda, n’ibyo ukunda birumvikana, kandi buri gihe ubitegurane umutima mwiza, umwenyure n’aho haba hari ibitagenze neza.
source:abatozabingo.org (kuri ino website ushobora kubonaho nizindi nkuru nziza nyinshi ku urukundo n’ urugo)


text:
ISOMO RYA MBERE
Ibaruwa ya Mutagatifu Yakobo Intumwa (Yak 3, 13-18)
Bavandimwe, 13ni nde w’umuhanga n’umunyabwenge muri mwe? Nabyerekanishe imyifatire ye myiza, ko ibikorwa bye byuzuye ituze n’ubuhanga. 14Ariko niba mu mutima wanyu huzuyemo ishyari rikabije n’ubucabiranya, ntimukirate cyangwa ngo mubeshye muhinyura ukuri. 15Ubwo buhanga ntibukomoka mu ijuru; ahubwo ni ubw’isi, bukaba ubw’inyamaswa n’ubwa Sekibi. 16Koko rero ahari ishyari n’ubucabiranya, haba umuvurungano n’ibikorwa bibi by’amoko yose. 17Naho ubuhanga bukomoka mu ijuru, icya mbere cyo ni ubuziranenge, ni ubunyamahoro, ni ubunyarugwiro n’ubunyampuhwe, bukaba busendereye ineza kandi bukarumbuka imbuto nziza, ntibugire aho bubogamira kandi ntibugire uburyarya. 18Imbuto y’ubutungane ibibwa mu mahoro ku baharanira amahoro.
ZABURI (Zab 19 (18), 8, 9, 10, 15)
Inyik/ Amategeko y’Uhoraho anezereza umutima.
Itegeko ry’Uhoraho ni indakemwa,
Rikaramira umutima.
Amabwiriza y’Uhoraho ni amanyakuri,
Abacisha make akabungura ubwenge.
Amateka y’Uhoraho araboneye,
Akanezereza umutima;
Amategeko y’Uhoraho ni uruhehemure,
Akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
Byose biba bitunganye.
Amagambo mvuga, n’ibyo umutima wanjye uzirikana,
nibijye bikunogera, wowe Uhoraho,
Rutare nisunga n’umurengezi wanjye!
IBANGONDIRIMBO RlBANZIRIZA IVANJILI (2 Tim 1, 10)
Alleluya Alleluya.
Yezu Kristu Umukiza wacu yatsinze urupfu,
maze atangaza ubugingo abigirishije Inkuru Nziza.
Alleluya.
IVANJILI
+ Mariko (Mk 9, 14-29)
Muri icyo gihe, Yezu na Petero na Yakobo na Yohani 14baza basanga abandi bigishwa be, maze babona ikivunge cy’abantu kibakikije, n’abigishamategeko bajyaga impaka na bo. 15Rubanda rwose bakimurabukwa barahomboka, maze biruka bajya kumusuhuza. 16Arababaza ati «Icyo mujyaho impaka na bo ni iki?» 17Umwe muri rubanda aramusubiza ati «Mwigisha, nakuzaniye umwana wanjye wahanzweho na roho mbi y’ikiragi. 18Iyo imweguye imutura hasi maze akazana urufuro, agahekenya amenyo kandi akagagara. Nasabye abigishwa bawe kuyirukana ntibabishobora.» 19Arababwira ati «Yemwe bantu b’iki gihe mutemera! Nzabana namwe kugeza ryari? Nzabiyumanganya mpereze hehe? Nimunzanire uwo mwana.»
20Baramumuzanira, Roho mbi ikibona Yezu icugusa umwana cyane, yikubita hasi, arigaragura azana urufuro. 21Yezu abaza se ati «Hashize igihe kingana iki agirwa atya?» Se aramusubiza ati «Kuva mu bwana bwe. 22Incuro nyinshi yamuroshye mu muriro no mu mazi kugira ngo imwice; ariko niba hari icyo ushobora, tubabarire udutabare!»23Yezu aramubwira ati: «Ngo niba hari icyo ushobora …? Erega byose bishobokera uwemera!» 24Ako kanya se w’umwana arangurura ijwi ati «Ndemera! Ariko komeza ukwemera kwanjye guke!»
25Yezu abonye abantu baza banigana, akabukira roho mbi avuga ati «Wowe roho mbi umubuza kuvuga no kumva, ndagutegetse: va muri uwo mwana kandi ntukamugarukemo ukundi.» 26Roho mbi ivuza induru, icugusa umwana cyane, imusohokarno. Nuko uwo mwana amera nk’uwapfuye, ndetse bituma abantu benshi bavuga ngo « Yapfuye!» 27Naho Yezu amaze kumufata ukuboko, aramuhagurutsa, umwana arahagarara. 28Yezu yinjiye mu nzu, abigishwa be bamubariza ahiherereye bati «Kuki twebwe tutashoboye kuyirukana?» 29Arabasubiza ati «Buriya bwoko bwa roho mbi, nta kindi gishobora kubwirukana usibye isengesho.»